RM300 Juta Untuk Ubahsuai, Skytropolis Funland Kini Dibuka di Resort World Genting

Pra pembukaan Skytropolis Funland pada Disember tahun lepas telah memberi satu nafas baharu kepada hiburan di Resort World Genting selepas ia ditutup hampir setahun enam bulan. Sejak ia kembali dibuka, Skytropolis Funland berjaya menarik ribuan pengunjung ke resort itu.

Tidak dinafikan taman tema tertutup yang baharu diubahsuai itu merupakan pintu gerbang kepada dimensi baru keseronokan, yang bakal membawa para pengunjung dalam pengembaraan mendebarkan, permainan penuh adrenalin dan dunia serba baru. Daripada pintu masuk dihiasi roda bergigi yang bergerak hingga ke ribuan lampu berwarna-warna, setiap inci taman tema tertutup itu menjanjikan keseronokan paling maksimum.

Taman tema tertutup Skytropolis Funland setinggi empat tingkat terletak dipenuhi dengan warna-warni dan keceriaan. Dilengkapi skrin LED mega pada dinding dan siling (lebih daripada 50 meter Panjang) yang menerangi taman tema itu, Skytropolis serba baharu menjanjikan saat tidak dapat dilupakan buat seisi keluarga. Buat permulaan 13 permainan telah diperkenalkan dan akan disusuli dengan sembilan lagi. Berkeluasan 400,000 kaki persegi, taman tema tertutup itu memiliki pusat hiper realiti The VOID, Imaginatrix permainan realiti maya dan Big Top Games Park.

“Kami sentiasa berusaha mencari jalan untuk membuat para tetamu teruja dan kagum dengan pengalaman baharu di resort ini, dan dengan pembukaan Skytropolis Funland, kami berjaya dalam mewujudkan suasana itu yang membolehkan kanak-kanak, orang dewasa dan seisi keluarga bergembira pada bila-bila masa sepanjang tahun,” kata Brian Machamer, Naib Presiden Kanan Bahagian Taman Tema, Resorts World Genting.

Tambah beliau, “Kami telah melabur lebih daripada RM300 juta untuk mengubahsuai semula taman tema tertutup ini dan kami tahu ia akan membuatkan para pelanggan teruja. Kami juga memperkenalkan tujuh permainan baharu termasuk Power Surge, Disco!, Sky Towers, Spin Crazy, Bumper Boss, Boo Boo Bump, Tea Cups dan Balloon Race buat pertama kali untuk para pengunjung merasainya. “

Dikenali sebagai Taman Tema Tertutup First World sebelum itu, ia menerima lebih daripada 20 juta pengunjung dengan lebih 1,000,000 tiket dijual setahun sebelum ia ditutup pada tahun 2017.

Ia merupakan taman tema yang dibina ke hadapan daripada masanya dengan tarikan seperti SkyVenture, mesin simulator terjun udara bebas yang pertama seumpamanya di Asia pada masa itu. Dibawah Pelan Pelancongan Bersepadu Genting (GITP) untuk membangunkan semula Resorts World Genting, Taman Tema Tertutup terkandung dalam rancangan untuk menjadi sebahagian daripada pelan naiktaraf memberi wajah dan nafas baharu yang dibangunkan oleh pihak resort.Perubahan itu membolehkan pihak resort menawarkan ‘Taman Keriangan’ baharu buat semua peringkat umur untuk bergembira.

Nikmati lonjakan adrenalin atau bergembira bersama keluarga dengan pemainan menarik

Dibahagikan kepada kategori Kanak-kanak, Keluarga dan Keseronokan, setiap permainan telah direka khas dengan gabungan suasana penuh warna-warni. Buat kanak-kanak mereka boleh bermula dengan Ride ‘Em Round, merupakan satu permainan klasik menampilkan patung-patung gajah, singa dan kuda berpusing. Mereka kemudian boleh mencuba permainan seterusnya iaitu Whirly Bugs, dimana kanak-kanak akan duduk di dalam sebuah pod menyerupai haiwan dan berputar mengelilinginya. Boo Boo Bump pula merupakan permainan klasik bumper car manakala Loop De Loop merupakan permainan berputar yang pasti akan memberi keriangan. Permainan Jumping Spurs yang mesra kanak-kanak dijangka dipasang tidak lama lagi.

Orang dewasa turut tidak dilupakan dengan pelbagai permainan yang sesuai menanti seisi keluarga. Pertama, mulakan dengan Copper Express keretapi vintaj yang lengkap dengan enjin stim, kepulan asap dan lampu kepala melalui trek sepanjang 61 meter yang akan memberikan pemandangan sekitar Skytropolis Funland. Terdapat juga permainan Space Cadets yang membawa anda sekitar alam semesta dan mengelilingi sistem solar. Antara lain termasuk permainan Royal Carousel dan sertai Phileas Fogg dalam pengembaraan beliau dalam Around the World in 80 Days dalam perlumbaan belon. Akan datang tidak lama lagi adalah permainan Tea Cups yang akan membawa anda mengelilingi taman tema dengan permandangan dari atas sesuai untuk seisi keluarga, Chariot Cruise yang membawa pelawat mengelilingi taman tema dan Soaring Ships yang menawarkan permandangan yang boleh dinikmati dengan seisi keluarga.

Buat mereka yang mempunyai jiwa kental, boleh mencuba permainan Thrill, yang pasti akan membuatkan adrenalin melonjak. Bermula dengan mencuba permainaan bumper car bersaiz besar di dalam Bumper Boss. Sky Tower pula akan membawa pengunjung naik hingga ke puncak Menara Art Deco dengan santai dan kemudian turun pada kelajuan tinggi. Disco! pula pasti akan membuatkan anda berpusing-pusing di dalam bola disko di atas trek rollercoaster manakala Spin Crazy akan memberi perspektif berbeza menggunakan pergerakan atas, bawah, kiri dan kanan dalam sudut 360 darjah di udara sekitar paksi. Lebih banyak permainan dijangka ditambah tidak lama lagi termasuk Stormy Voyage.

Bagi melengkap tema sarkas yang dibawa, Skytropolis turut akan memperkenalkan Highlands Heroes pada 2019 termasuk Joe the Orangutan, Tabby the Tiger, Allie the Elephant , Geno the Dinosaur, Bennie the Sun Bear dan Callie the Dragon yang akan menyambut pengunjung di pintu masuk. Maskot itu semua akan menjadi wajah-wajah dikenali di Skytropolis Funland. Mereka juga akan terlibat untuk membuatkan pengunjung gembira untuk tahun ini.


Siapa Sangka Restoran Pilihan Ramai Ini Milik PU Riz

Ketepikan kisah kontroversi lalu dan beralih kepada satu pendedahan terbaharu berkaitan dengan pendakwah bebas yang juga pelakon,PU Riz, 24 atau juga dikenali sebagai Riz.

Biarpun masih muda, namun usia bukanlah halangan buat Riz untuk terus melebarkan sayap dengan pelbagai kejayaan dan juga pencapaian. Malah kontroversi yang melibatkan dirinya baru-baru ini telah mematangkan dirinya mengenai selok belok dunia seni seterusnya mengorak langkah alam perniagaan.

Siapa sangka di tengah-tengah kota raya, berhadapan dengan pusat membeli belah terkenal, NU Sentral sebuah restoran yang sering kali menjadi pilihan ramai dalam dan luar negara ini, Food Station sebenarnya adalah miliknya.

Pendedahan itu dibuat Riz atau nama sebenarnya Muhammad Haris Mohd. Ismail menerusi sebuah sembang santai bersama media yang diadakan di restoran miliknya itu. Menurut Riz ketika ditemui murai.my sebenarnya restoran itu sudah beroperasi sejak 8 bulan yang lalu. Bukan sengaja untuk merahsiakan empunya restoran itu sebelum ini, namun bagi Riz dia mahu yang terbaik untuk restorannya malah pelbagai aktiviti juga sudah dirangka bagi menggalakkan pengunjung datang.

Mengambil bapa nya sebagai mentor, jelas Riz lagi dia mahu meneruskan legasi bapanya yang terlebih dahulu menceburi dunia perniagaan.

“Bapa menjadi mentor saya dalam apa yang dilakukan termasuk selok belok dunia perniagaan. Saya percaya dalam hidup ini, kita perlu lakukan sesuatu yang dapat memberi jaminan masa depan. Ada juga pendapatan tetap saya setiap bulan.

“Dunia seni masih saya cintai dan berjalan macam biasa. Cuma saya melihat prospek perniagaan makanan ini khususnya boleh dikembangkan dengan baik. Kalau sebut fasal makan ini semua orang perlukan makanan. Pilihan makanan di luar sana memang macam-macam.

“Saya rasa sudah tiba masanya untuk restoran ini dipromosikan dengan lebih meluas,”

Bukan itu sahaja, malah restoran yang menyediakan lebih 500 lauk pauk Melayu, Thailand dan Barat itu turut mempunyai pengisiannya tersendiri. Selain beroperasi sebagai restoran sepenuhnya dia turut menganjurkan ceramah agama di premis berkenaan dalam menyuntik elemen kerohanian sambil menjamu selera. Malah berniat sebagai satu aktiviti kebajikan, mereka yang tergolong dalam gelandangan juga akan diberikan makanan percuma.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Neelofa Mohon Maaf Ambil Gambar Sedutan Filem The Lion King

Rasanya begitu ramai yang teruja dengan ‘kemunculan semula’ filem The Lion King di layar perak setelah hampir 25 tahun ditayangkan sekitar tahun 1994.

Malah begitu ramai selebriti termasuk pelakon dan pengacara terkenal, Neelofa turut memperakui teruja menonton filem tersebut. Biarpun begitu, tular di media sosial memperkatakan mengenai sikap selebriti ini yang seolah-olah melanggar etika dan peraturan pawagam dengan merakam sedutan filem itu di media sosial.

Terdahulu, Neelofa sempat memuat naik sekeping gambar sedutan salah satu babak filem The Lion King menerusi laman Instagram nya.

Melihatkan sedutan yang dimuat naik Neelofa, rata-rata netizen mengecam tindakannya malah ada segelintir daripada mereka mahu Neelofa dikenakan hukuman biarpun bergelar selebriti. Susulan daripada itu, pengacara MeleTOP ini telah memadam sedutan tersebut dan turut memuat naik sebuah kenyataan mohon maaf di laman Twitter nya.

Jelas Neelofa, sebagai seorang selebriti dia begitu menghormati hak harta intelektual dan sama sekali tiada niat untuk melanggar undang-undang berkaitan hak cipta. Akui begitu teruja dengan filem itu, tambahnya lagi dia mahu memberikan sokongan terhadap filem tersebut selain mengajak pengikutnya untuk sama-sama menonton filem itu.


Media Antarabangsa Persoal Siapa Bapa Kandung Anak Rihana Oksana!

Biarpun status perkahwinan bekas Ratu Cantik Moscow, Rihana Oksana Gorbatenko bersama Sultan Kelantan, Sultan Muhammad V akhirnya terjawab apabila pasangan itu disahkan bercerai dengan talak tiga namun media tempatan mahupun luar negara terus mengikuti perkembangan terbaharu terutamanya mengenai Rihana.

Terbaharu, menerusi laporan Daily Mail peguam kepada Sultan Muhamad V, Koh Tien Hua telah mempersoalkan mengenai siapakah bapa kandung kepada kepada Tengku Ismail Leon Petra ibni Tengku Muhammad V Faris Petra. Terdahulu, media melaporkan Rihana telah selamat melahirkan seorang cahaya mata lelaki pada Mei 2019, hasil perkahwinan bersama Sultan Kelantan itu.

Namun dakwa peguam Koh Tien Hua, tiada bukti mengatakan Sultan Muhammad V bahawa adalah bapa kandung kepada bayi berkenaan.

“Peguamnya kini mempersoalkan sama ada baginda adalah bapa sebenar anak lelaki mereka. Tidak ada bukti mengatakan baginda bapa kepada bayi berkenaan”

Sebelum ini, Rihana telah memuat naik gambar terbaharunya bersama Tengku Leon dan akui begitu bangga kerana darah Malaysia mengalir dalam tubuh anaknya. Sejak kontroversi perceraian Rihana hangat diperkatakan, wanita Rusia itu tidak pernah menyebut mengenai perkahwinannya biarpun peguam Sultan Muhammad telah menghantar surat cerai kepada pihak peguam Rihana.


3 Kali Lagi Pedas! McDonald Perkenal Ayam Goreng Extra Spicy Terbaharu

Tidak dinafikan selain aneka burger, menu Ayam Goreng Mcd sememangnya menjadi kegilaan rakyat Malaysia. Jika sebelum ini McDonald telah perkenalkan dua pilihan perisa Ayam Goreng iaitu versi original dan spicy, semalam restoran makanan segera ini telah melancarkan satu lagi menu terbaharu, Ayam Goreng Extra Spicy.

Sebelum diumumkan, McDonald terlebih dahulu ‘menguji’ menu terbaharu ini di beberapa rangkaian restoran mereka yang terpilih dan turut tular di media sosial. Malah ketika itu, ramai yang berasa hampa kerana ianya hanya dihidangkan untuk jangka masa yang terhad. Untuk itu, mengubati kekecewaan tersebut McDonald secara rasminya meletakkan Ayam Goreng Extra Spicy sebagai menu terbaharu di semua restoran mereka. Berdasarkan panel iklan yang disiarkan, perisa terbaharu ini merupakan tiga kali lagi pedas dari perisa Spicy.

Buat mereka yang sukakan pedas dan ingin mencuba, bolehlah berbuat demikian bermula hari ini bersama-sama pilihan McFlurry terbaharu perisa Cempedak!

Menyusuli menu itu, McDonald turut melancarkan kembali menu nasi lemak Mcd yang menjadi kegemaran ramai sebelum ini.

Sama seperti sebelum ini, pilihan Nasi bersama ikan bilis, sambal dan telur boleh didapati dengan satu ataupun dua ketul Ayam McD. Ada yang dah cuba kedua-dua menu ini? Kongsikan dengan kami pengalaman anda!


#BobaChallenge! Pemenang Bakal Ditaja Boba Drink Selama Setahun

Memandangkan minuman berasaskan boba atau juga dikenali sebagai pearl menjadi fenomena yang cukup dashyat ketika ini, Gateway@KLIA2 dengan bangganya bakal menjadi ‘saksi’ bagi sebuah pertandingan buat mereka yang obses kepada minuman ini menerusi ‘BOBA Challenge’.

Bertempat di Gateway@KLIA2, pertandingan ini diadakan bermula pada 26 Julai ini hingga 11 Ogos pada setiap hari Jumaat hingga Ahad. Menariknya lagi, bukan satu atau dua jenama BOBA terkenal akan turut sertai sebaliknya ianya akan disertai oleh 7 jenama iaitu Gong Cha, Xing Fu Tang, T Bun, Wincaa, Chatime, Tealive dan Regiustea.

Bagi sertai pertandingan ini, setiap peserta perlu merasai sendiri ketujuh-tujuh bubble tea jenama ini dan meneka nama menu minuman tersebut dengan betul yang setiap daripadanya mempunyai keunikan rasanya tersendiri. Tidak pulang dengan kosong, pemenang yang dapat meneka dengan betul kesemua nama menu setiap daripada jenama ini bakal ditaja Boba Drink selama setahun!

Setiap peserta layak untuk sertai selama tiga kali pertandingan ini dalam masa sehari dan ianya terbuka buat semua warganegara Malaysia dan pelancong luar negara yang memiliki pasport yang sah berumur 18 tahun ke atas. Untuk sertainya, anda boleh mendaftar di booth yang terletak di aras dua, berhampiran H&M Gateway@KLIA2. Untuk maklumat lanjut layari www.gatewayklia2.com.my

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] 5 Sebab Kuntilanak 2 Harus Ditonton Oleh Peminat Filem Seram

Terima kasih kepada TGV Pictures kerana sudi bekerjasama dengan HangatMalaysia untuk menonton tayangan perdana filem Kuntilanak 2 bersama para pembaca setia murai.my pada malam 22 Julai yang lalu. Boleh dikatakan pawagam di TGV One Utama  ‘full house’ dengan kehadiran selebriti dan pencinta filem.

Kuntilanak 2 masih menghadirkan karakter antagonis utamanya sebagai salah satu makhluk ghaib yang menjadi kepercayaan orang tempatan. Biasanya,  kuntilanak hadir hanya untuk mengejutkan dan mengerikan, tapi kali ini karakter yang boleh buatkan anda bersimpati.

Subjek utama filem ini iaitu Dinda yang ingin kembali ke pangkuan Karmila yang diyakini sebagai ibu kandungnya, dengan rasa berat hati, Donna, yang menjaganya sejak kecil mengizinkannya pergi ditemani Julia, anak bongsu Donna.

Di sinilah bermula berbagai plot cerita seram dan mendebarkan. Adakah Dinda membuat pilihan yang betul? Apa yang berlaku selepas pertemuan pertama dengan karmila?
Semuanya terjawab di hujung cerita.

Kuntilanak 2 bakal ditayang di pawagam-pawagam  Malaysia mulai hari ini 25 Julai 2019.  Kalau sudah menonton, jangan lupa berikan penilaian dan komen anda di Facebook kami ya!


Mengejutkan! Faizal Tahir Umum Album Yang Terakhir

Beberapa hari sebelum ini, penyanyi dan komposer Faizal Tahir telah memberi bayangan mengenai album terbaharunya yang akan muncul tidak lama lagi. Bayangan tersebut yang merupakan grafik single albumnya telah dikongsi Faizal sendiri menerusi laman sosialnya seperti di Instagram dan juga Twitter.

Sejurus selepas itu, Faizal turut mengumumkan akan muncul dengan sebuah album baharu yang berjudul ‘We Rojak’. Dalam album terbaharunya itu dikatakan terdapat 9 buah single secara keseluruhannya termasuklah single hits Ragaman.

Jelas Faizal menerusi sebuah video pendek yang dimuatnaiknya, antara sebab dia memilih ‘We Rojak’ sebagai tajuk album lagunya adalah kerana ianya melambangkan negara Malaysia yang berbilang kaum dan mempunyai pelbagai variasi budaya dan adat.

Biarpun begitu, agak sesuatu yang mengejutkan yang mana dalam masa yang sama Faizal turut mengumumkan bahawa We Rojak adalah albumnya yang terakhir. Tidak dapat dipastikan bahawa apakah sebab Faizal berbuat demikian namun ternyata ramai peminat termasuk rakan-rakan artis turut terkejut dengan pengumuman itu.

Rata-rata daripada mereka berasa sedih dengan berita tersebut selain menyifatkan masih tidak berpuas hati untuk mendengar karya-karya asli yang sememangnya digemari oleh ramai peminat. Apa pun, kami pasti Faizal punyai alasannya tersendiri dan sama-sama kita nantikan pengumuman seterusnya dari penyanyi hebat ini!


[REVIEW] Filem Curses Tampil Tiga Kisah Seram Tersendiri

Selasa yang lalu, bertempat di GSC Paradigm Mall, murai.my dan GSC Movies telah mengadakan tayangan awal filem seram Thai yang berjudul Curses. Seramai 60 orang pembaca bertuah kami juga berkesempatan untuk menjadi antara yang terawal menonton filem ini.

Bagi kami untuk filem ianya tidak seteruk filem-filem gabungan lain yang mana kali ini setiap daripada nya punyai kisah seram tersendiri dan masih logik tidak seperti kebanyakan filem Thai yang punyai unsur-unsur pelik yang kadangkalanya seperti tidak perlu dimasukkan. Untuk Curses, tunjang utama ketiga-tiga kisah seram dalam satu filem ini adalah mengenai sumpahan yang dikenakan bermula pada zaman dahulu sehinggalah zaman kini yang serba moden.

Seperti pandai menarik perhatian penonton, permulaan filem penonton terlebih dahulu dikejutkan dengan elemen suspen yang ditonjolkan dalam kisah yang pertama. Biarpun begitu, suka untuk kami tegaskan bahawa filem ini tidak sesuai untuk ditonton oleh kanak-kanak kerana terdapat beberapa babak ‘dewasa’ yang diselitkan terutamanya bagi kisah kedua yang bagi kami antara banyak ditonjolkan berbanding dua lagi kisah seram Curses. Apapun secara keseluruhannya filem ini masih menarik untuk ditonton dan kami letakkan di skala 3/5.

Menyingkap 3 buah kisah seram dalam Curses- Wicked, Tattoo dan Wife Curse, ketiga-tiga filem ini menjurus kepada kisah sihir yang diamalkan sejak zaman dahulu lagi.

Bermula dengan kisah amalan sihir yang diamalkan ketika zaman Raja Siam, seterusnya penonton bakal diperlihatkan sihir yang diperturunkan ke dalam pengacahan tatu di badan dan juga dendam kesumat si isteri kepada suami yang sememangnya membuatkan penonton berasa meremang bulu roma sepanjang menonton filem ini! Filem ini boleh ditonton di semua GSC berhampiran bermula hari ini!


Sedap Atau Pelik? Ini Senarai Snek Berasaskan Buah Durian

Selain Boba Tea yang mencetuskan fenomena nya sebelum ini, buah Durian juga tidak ketinggalan menyertai fenomena nya tersendiri.

Bagaikan satu ‘wabak’ yang melanda negara sejak awal bulan lepas, harga raja buah ini juga semakin murah hari demi hari. Melihatkan penangannya pada tahun ini, beberapa pengusaha dan jenama makanan terkenal mengambil kesempatan untuk mencipta menu makanan berasaskan Durian.

Jika dilihat, ada yang mungkin pelik dan tidak kurang juga sebenarnya begitu sedap! Ini senarai snek dan juga makanan yang berasaskan Durian untuk anda rasai sendiri penangannya.

Untuk masa yang terhad, Cadbury telah perkenalkan menu terbaharu mereka iaitu Cadbury Perisa Durian. Bagi anda yang ingin menikmati rasa campuran coklat dan Durian, boleh dapatkan di pasaraya berhampiran yang berharga RM17 untuk 2 keping coklat

Bukan 1 tapi sebaliknya terdapat 3 perisa durian smoothie telah diperkenalkan oleh TeaLive baru-baru ini. Jika anda masih ingat, dua tahun yang lalu Tealive telah memperkenalkaN Durian King Smoothie.

Kali ini, Tealive telah perkenalkan tiga variasi menu iaitu Duriang Milk Tea, Duriang Coco dan Duriang Smoothie. Setiap satu daripadanya berharga RM10.90 dan diperbuat dari Durian D24 yang sebenar!

Pertama di Malaysia! Percaya atau tidak, Ric’s Burger yang terletak di Bayan Lepas, Pulau Pinang telah memperkenalkan burger yang berasaskan Durian musang king! Buat anda yang tertanya, ‘patty’ nya telah diperbuat dari isi durian, marjerin dan keju sebelum dibakar dan diapit dengan roti sama seperti sebuah burger yang kita sering lihat. Untuk mencubanya, sebiji burger ini berharga RM25.90

Kami dah pernah mencubany dan siapa sangka Pizza Durian ini sebenarnya sedap! Mula diperkenalkan oleh US Pizza, restoran Pizza ini bukan sahaja menyediakan Pizza berasaskan isi durian D24 malah turut memperkenalkan Pizza Durian Musang King. Terdapat beberapa cawangan US Pizza yang anda boleh dapatkan pizza ini dan setiap daripadanya berharga RM25.50 dan RM35.50

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kenali Simu Liu ‘Superhero’ Marvel Asia Yang Pertama!

Sejak filem adiwira terbaharu Marvel, Shang-Chi and The Legend of The Ten Rings diumumkan baru-baru ini, pelbagai reaksi telah diberikan oleh peminat mengenai filem yang dijangka akan ditayangkan pada 12 Februari 2021.

Tidak menunggu tempoh yang lama untuk perkenalkan siapakah pelakon yang akan memegang watak Shang-Chi, pihak Marvel secara rasminya telah mengumumkan aktor tampan, Simu Liu adalah superhero Marvel Asia yang pertama. Tidak ramai yang mengetahui latar belakang Simu yang sebenar, untuk itu murai.my bawakan beberapa fakta menarik mengenai aktor yang dijangka bakal popular tidak lama lagi.

Sebelum diberi kepercayaan untuk menjadi Shang-Chi, Simu sering kali muncul dalam pelbagai drama dan siri televisyen di Kanada. Antara drama pembabitan yang menaikkan namanya adalah Kim’s Convenience yang membuatkan dia memenagi anugerah ‘Outstanding Performance’ di ACTRA Award pada tahun 2017. Selain itu dia pernah tercalon dalam Canadian Screen Award pada 2017 menerusi lakonannya sebagai Paul Xie dalam drama Blood and Water.

Siapa sangka aktor tampan ini pernah bekerja sebagai seorang akauntan di sebuah perusahaan sebelum memutuskan untuk menjadi aktor.Bukan calang-calang syarikat, kerana Simu telah bekerja di syarikat Deloitte, salah satu dari organisasi akauntan dan jaringan layanan profesional terbesar di dunia.

Simu Liu telah dilahirkan di kota Harbin, China. Ketika berusia 5 tahun, keluarganya telah memutuskan untuk berpindah ke Kanada. Atas faktor pelakon ini cukup genius dia telah dipilih melanjutkan pelajaran ke Ivey Business School, salah sebuah pusat pendidikan tinggi bidang perniagaan terkemuka dunia

Menerusi perkongsian yang dibuat Simu menerusi laman Instagram nya, jelas kelihatan bahawa aktor ini gemar bersukan. Sering kali bermain bola keranjang bersama rakan-rakannya, Simu juga lincah dalam mengendalikan alat mempertahankan diri.

OK @Marvel, are we gonna talk or what #ShangChi

Wish come true! Siapa sangka pada Disember 2018, Simu pernah menghantar kiriman Tweet pada pihak Marvel dengan menyatakan hasrat nya untuk berlakon dalam filem Shang-Chi yang pada ketika itu langsung tiada sebarang perkhabaran mengenai filem ini. Namun selepas hampir setahun, impian Simu terlaksana apabila Marvel telah memintanya untuk menjalani ujibakat dan terus disenarai pendek sebagia Shang-Chi


Hanya Pakai Bra & Skirt Pendek! Hyuna Dilabel Sebagai Artis Murahan

Mula dikenali peminat seluruh dunia menerusi gandingannya bersama PSY dalam lagu Gangnam Style, penyanyi Korea popular Hyuna baru-baru ini telah mencetuskan kontroversi nya tersendiri.

Dalam festival muzik yang diadakan di Seoul, Korea rata-rata netizen telah mengecam tindakan penyanyi itu yang hanya memakai ‘bra’ dan skirt pendek berwarna merah jambu. Malah aksi lincah Hyuna menari sambil bernyanyi itu juga telah membuatkan netizen melabelkannya sebagai artis murahan.

Pelbagai kecaman terus dilemparkan pada Hyuna,selain menganggap skirt yang dipakainya itu terlalu pendek, netizen turut beranggapan tindakannya itu seperti mencari publisiti. Persembahan Hyuna itu mencuri perhatian kerana tidak sesuai untuk ditonton oleh kanak-kanak kerana seolah-olah terlalu seksi. Sebelum ini, terdapat khabar angin yang mendakwa bekas anggota Wonder Girl ini telah melakukan pembedahan kosmetik pada bibirnya.


Syok Lihat Nora Danish Main Air di Waterbom Bali? Ini Harga Tiket & Tarikan Unik Di sini

Jika sesiapa yang mengikuti Instagram pelakon Nora Danish ini pastinya tahu bahawa dia  sekeluarga sedang bercuti bersama-sama di sebuah destinasi perlancongan yang terkenal dengan pemandangan indahnya, Bali.

A post shared by naOradaishi (@noradanish)

Nora telah memuat naik beberapa keping gambar percutian  itu bersama suami dan anak anak. Lebih menarik, Nora berkongsi gambar dia berseronok bermain gelongsor air di sebuah taman tema yang dikenali sebagai Waterbom Bali.

Kalau anda nak tahu, taman tema air ini pernah mendapat penghargaan sebagai taman rekreasi air nombor satu di Asia. Nak tahu apa yang menarik di sini? Jom kita semak.

Dengan kawasan taman seluas 3.8 hektar, Waterbom Bali mempunyai 17 gelanggang air bertaraf dunia dan tarikan dengan berbagai dan yang pasti anda mempunyai pengalaman yang luar biasa di taman ini.

Bagi anda yang datang bersama keluarga, Waterbom Bali menyediakan Funtastic, kemudahan yang dapat dinikmati dengan anak-anak.

Funtastic adalah taman permainan di tengah-tengah kolam renang, yang mempunyai meriam air untuk meluncur. Di samping itu, Waterbom Bali juga mempunyai kemudahan rekreasi untuk pasangan dan kumpulan, seperti Twin Racers, yang menawarkan pengalaman terjun melalui slaid tertutup, dengan badan terbalik.

Berikut antara tarikan lain yang membuatkan anda teruja untuk mengunjungi taman tema air ini.

Bagi anda yang datang berkumpulan, Waterbom Bali juga menawarkan Python, yang diinspirasikan oleh perut python, di mana empat orang pengunjung akan naik ke atas rakit, dan mengelilingi ‘perut python’ bersama-sama.

Berlokasi di Pulau Dewata, dengan keindahan dan keunikan yang sudah tidak diragukan lagi, Waterbom Bali menyediakan berbagai spot yang dapat digunakan untuk berfoto dan kemudian memuatnaiknya ke media sosial seperti Instagram.

Salah satu spot yang diminati adalah di atas setiap menara gelongsor air, di mana anda dapat mengambil kesempatan untuk mengabadikan foto panorama seluruh taman.

Bukan itu sahaja, Waterbom Bali juga mempunyai slaid Boomerang, yang sesuai untuk digunakan sebagai tempat foto dengan lensa yang luas, menggunakan GoPro, apabila terjun melalui terowong berwarna-warni yang lut sinar dengan kelajuan yang luar biasa.

Setiap tahun, secara puratanya, Waterbom Bali dikunjungi oleh 130,000 pelawat, yang dengan pelbagai kemudahan dan kemudahan rekreasi disediakan.

Pengunjung boleh merasai pengalaman di Waterbom Bali dengan harga tiket masuk berharga RM96 untuk kanak-kanak, RM130 untuk orang dewasa dan dibuka setiap hari mulai jam 9 pagi hingga 6 petang. Jom lah ke Bali!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tuntut Permohonan Maaf! Rihana Cabar Sultan Kelantan Buat Ujian DNA

Biarpun media tempatan agak sedikit ‘reda’ dengan perkhabaran mengenai kontroversi perceraian bekas Ratu Cantik Rusia dengan Sultan Kelantan, Sultan Muhammad V namun media antarabangsa masih terus mengikuti rapat perkembangan mereka.

Terbaharu menerusi laporan MSN, Rihana Oksana Gorbatenko telah mencabar Sultan Muhammad V untuk lakukan ujian DNA terhadap bayi berkenaan. Sebelum ini, muncul spekulasi hangat yang dilaporkan media antarabangsa mengenai salah satu punca pasangan ini bercerai adalah kerana kesahihan bapa sebenar kepada anak kandung mereka, Tengku Ismail Leon Petra ibni Tengku Muhammad V Faris Petra.

Malah dalam perkembangan lain, menurut rakan kepada wanita Rusia ini, Liliya Nastaeve telah menegaskan bahawa perkahwinan Rihanna dan Sultan Muhammad V masih sah dan turut menolak dakwaan yang dibuat peguam baginda mengenai penceraian mereka selepas 13 bulan berkahwin.

Jelasnya lagi, Rihana yang kini tinggal bersama anaknya di Moscow telah menuntut permohonan maaf secara terbuka dari Sultan Muhammad V mengenai penafian yang dibuat baginda sebelum ini sebagai bapa kepada anaknya.

“Semua kenalan rapat Rihana termasuk ibu bapanya, sedang menunggu permohonan maaf dari baginda. Kalau timbul keraguan, baginda boleh buat ujian DNA. Sekiranya Oksana mendedahan wajah anaknya kepada umum, tiada siapa akan meragui kerana mereka tampak seiras,”

Dalam pada itu, peguam yang mewakili Rihana, Evgeny Tarlor yang juga bekas Senator Rusia berkata dakwaan Sultan Muhammad V itu adalah bohong semata-mata serta telah mencabar peguam kepada baginda, Koh Tien Hua membuktikan bahawa dia sememangya mewakili Sultan Kelantan itu.


Isteri Ammar Alfian Dedah Sudah Tidak Tinggal Sebumbung

Sebelum ini, peminat sedia maklum bahawa rumahtangga pelakon Ammar Alfian dan isterinya Nelissa Nezam sedang berantakan selepas Nelissa telah nekad mendedahkan kecurangan Ammar ketika dia sedang hamil enam bulan.

Kini, Nelissa yang hanya menunggu ‘hari’ untuk menyambut kelahiran cahaya mata sulungnya sekali lagi membuat pendedahan yang mengejutkan yang mana dia dan Ammar sudah tidak tinggal sebumbung sejak Mei lalu.

Biarpun begitu, menurut Nelissa menerusi laporan Gempak, hubungan mereka masih sebagai suami isteri. Mahu memfokuskan kelahiran bayinya, bagi Nelissa isu rumahtangga nya akan diselesaikan sebaik sahaja anak mereka dilahirkan.

“Semua tahu apa yang berlaku antara kami berdua cuma sekarang saya mahu fokus dengan kandungan bayi saya yang akan dilahirkan tidak lama lagi.

“Kami sekarang sudah tidak tinggal bersama tetapi kami masih suami isteri.

“Tetapi kami akan menyelesaikan masalah ini selepas bayi kami dilahirkan nanti,”

Pasangan telah mendirikan rumah tangga pada 6 Mac 2016. Diharap agar segalanya dipermudahkan buat Ammar dan Nelissa.


Datang Malaysia Oktober Ini! 6 Fakta Menarik Cha Eunwoo Peminat Harus Tahu

Berita gembira buat peminat K-Pop di luar sana! Bintang K-pop tampan, Cha Eunwoo dikhabarkan bakal mengunjungi Malaysia tidak lama lagi. Sejak beberapa hari yang lepas, tanda pagar #TanyaChaEunwoo telah tular di media sosial dalam kalangan peminat-peminat tanah air, sekaligus meningkatkan lagi spekulasi tentang kunjungan Cha Eunwoo ke sini.

Tanda pagar tersebut telah dibanjiri dengan berbagai spekulasi serta soalan ditujukan buat penyanyi yang juga pelakon yang semakin meningkat naik ini. Jejaka berusia 22 tahun ini telah meraih populariti dalam masa yang amat singkat.

Memulakan langkah dalam industri muzik K-Pop melalui kemunculannya bersama kumpulan Astro pada tahun 2016, beliau kemudiannya memulakan langkah kanan dengan membuat kemunculan dalam beberapa rancangan aneka ragam di Korea Selatan seperti rancangan “Law of the Jungle”. Dia juga mengorak langkah dengan membintangi beberapa drama televisyen dan drama web sebelum namanya semakin popular selepas membintangi siri televisyen siaran JTBC, “My ID is Gangnam Beauty” pada tahun 2018.

Lakonan berkesannya sebagai Do Kyungseok untuk siaran drama yang diadaptasi daripada webtoon oleh Naver pada tahun 2016 tersebut telah berjaya menambat hati peminat-peminat K-Drama. Projek terbaru beliau, siri drama MBC bertajuk “Rookie Historian Goo Haeryung” bakal disiarkan pada bulan Julai 2019.

Bersempena dengan kunjungan Cha Eunwoo ke Malaysia, berikut merupakan fakta-fakta menarik tentang beliau yang peminat harus tahu:

Sesetengah peminat pasti terkejut mendapat tahu bahawa nama Cha Eunwoo hanyalah nama pentas yang dibawa oleh beliau. Nama sebenar beliau ialah Lee Dongmin.

Beliau dikenali sebagai “Morning Alarm” (Penggera Pagi) dalam kalangan ahli-ahli kumpulan Astro. Hal ini kerana beliau adalah yang terawal untuk berjaga pagi dan bertugas untuk mengejutkan ahli-ahlinya yang lain.

Selain menambat hati peminat dengan bakat nyanyiannya, beliau juga berbakat memain alat-alat muzik seperti gitar, piano dan juga violin.

Beliau telah menyebut bahawa model contohnya ialah pelakon Seo Kangjoon. Kemudiannya, Seo dan Cha tidak lama kemudian telah menjadi sahabat baik. Selain itu, beliau juga amat rapat dengan kalangan kumpulan yang dikenali sebagai “97-liner” (kumpulan idola lelaki yang dilahirkan pada tahun 1997) termasuk Mingyu, DK dan The8 (SEVENTEEN), Yugyeom dan Bambam (GOT7) serta Jungkook (BTS).

Sebelum memulakan karier nyanyiannya bersama kumpulan Astro, Dia memulakan kerjayanya sebagai seorang model untuk syarikat komunikasi Naver pada tahun 2013 hingga 2014. Wajahnya yang kacak itu dikenali secara meluas sebelum mengorak langkah dalam bidang lakonan untuk beberapa siri drama dan siri web.

Kemunculan sulung beliau di layar lebar buat masa ini ialah penampilan istimewanya sebagai anak kepada pasangan suami isteri lakonan Song Hyekyo dan Kang Dongwon dalam filem “My Briliiant Life” (2014).

Cha Eunwoo sememangnya dikenali dalam kalangan peminat industry hiburan Korea dengan raut wajahnya yang tampan. Walaupun raut wajahnya seolah menunjukkan yang beliau sukar didekati, namun begitu beliau merupakan seorang yang amat peramah.

Oleh kerana wajah kacak beliau itu, beliau telah tergolong sebagai antara penyanyi idola yang mempunyai rupa paras yang menawan. Selain itu, raut wajah tampan beliau sering dibandingkan dengan karakter anime sebenar.

Dikenali dalam bahasa Korea sebagai “ManJjitNam”, perkataan tersebut bermaksud seorang lelaki yang muncul dari buku komik. Dalam erti kata lain, karakter lelaki tampan yang muncul dalam buku komik bergenre romantic yang khusus ditujukan buat golongan gadis muda.

Sesi bertemu peminat Cha Eun-Woo yang bakal dianjurkan pada 27 Oktober 2019 di Dewan Wawasan, Menara PGRM, jam 6 petang itu adalah kesinambungan dari pelan Crazy 20 MacpiePro (anak syarikat Macpie Berhad).

Tiket konsert dijual pada harga RM673 (Zon AROHA), RM543 (Zon Merah), RM453 (Zon Kuning), RM363 (Zon Ungu) dan RM243 (Zon Hijau). AROHA berpeluang mendapatkan poster autograf Cha Eun-Woo dengan pembelian tiket 2019 CHA EUN-WOO 1st Fan Meeting Tour [JUST ONE 10 MINUTE] In KUALA LUMPUR di booth MacpiePro pada 3 & 4 Ogos 2019 dan hanya 60 orang sahaja akan dipilih menerusi cabutan bertuah!

Jangan lepaskan peluang mendaftar MMspot pada hari pra-jualan tiket untuk menebus 4 x EVP60 (e-baucar MacpiePro bernilai RM60) dan boleh digunakan serta-merta.

Demi merealisasikan misi korporat “STRESS-FREE MUSIC”, MacpiePro telah bekerjasama dengan Mcalls untuk memperkenalkan “HITS” kepada penggemar muzik. Peminat muzik berpeluang menikmati diskaun sehingga 30% daripada harga asal tiket apabila mereka melanggan salah satu daripada tiga pelan tahunan pascabayar “HITS Plan”.

HITS Plan memberi kelebihan kepada Fans untuk membeli 4 tiket 2019 CHA EUN-WOO 1st Fan Meeting Tour [JUST ONE 10 MINUTE] In KUALA LUMPUR dengan harga diskaun tetapi bersyarat. Fans boleh membeli tiket pertama dengan 30% diskaun dan tiga lagi tiket tambahan sebanyak 10% diskaun (Zon Merah RM543 sahaja) dengan jaminan kemasukan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Penunggang Agama! Rupanya Dia Bapak Scammer”- Boy Iman Tujukan Pada Siapa?

Kontroversi membabitkan penerbit filem Blok 404, Dato’ Dr Norul Iman A Rahman atau Boy Iman yang sebelum ini dikaitkan dengan isu penipuan skim pembinaan perumahan kos rendah tidak membuatkan dirinya patah semangat dalam meneruskan perniagaannya.

Menerusi salah satu posting yang ditulisnya di Instagram, Boy Iman meluahkan rasa bersyukur kerana Syarikat perniagaannya, DBI Technology Sdn Bhd masih kekal beroperasi dan sekaligus berjaya menangkis dakwaan beberapa individu tertentu yang menuduh syarikatnya melakukan penipuan.

“Syarikat saya, DBI Technology Sdn Bhd masih ada, tak mati2 lagi. Tak payah cakap “Sila Duduk, Jangan Lari”. Macam ada menteri tu sekarang dah tak jadi menteri, macam pemimpin NGO Pengguna tu sekarang dah lari senyapkan diri sebab dah kantoi kerana mempergunakan NGO tersebut untuk duit dan perniagaan dia, kena acah-acah hero dulu konon aktivis masyarakat, menunggang agama untuk poket sendiri. Sekarang tembelang sudah pecah, semua org da tau “game” dia. Cakap orang scammer rupanya dia bapak scammer.”- tulisnya di Instagram

Kurang pasti, siapakah individu yang ditulis oleh Boy Iman ini, namun rata-rata rakyat Malaysia yang mengikuti kontroversi ini dari awal pasti dapat meneka.

Seperti mana yang kita tahu, Boy Iman pernah direman berkali-kali bagi membantu siasatan berhubung kes penipuan projek pembinaan rumah banglo.

Isu ini dihangatkan lagi oleh Persatuan Pengguna Islam Malaysia (PPIM) apabila membawa kira-kira 100 yang mendakwa diri mereka sebagai mangsa keadaan untuk bertemu dengan Boy Iman.


Chatime Perkenal Brown Sugar Milk Tea Bersama Pilihan Sago & Oatmeal

Beberapa hari sebelum ini, Chatime telah memberi bayangan akan tampil dengan menu terbaharu nya tidak lama lagi. Berdasarkan bayangan tersebut, ianya dipercayai merujuk kepada variasi terbaharu Brown Sugar Milk Tea.

Seperti yang dijangka, semalam secara rasminya Chatime menerusi sebuah majlis perasmian telah memperkenalkan dua seleksi menu berasaskan Brown Sugar Milk Tea. Menariknya lagi, menu ini didatangkan dengan pilihan Sago mahupun Oatmeal bagi memberi satu citarasa yang lain dari yang lain sesuai dengan selera rakyat Malaysia.

Buat anda yang ingin mencubanya, boleh berkunjung ke cawangan Chatime berhampiran dan jangan lupa kongsikan dengan kami mengenai pengalaman anda mencuba menu terbaharu ini!


Zahid AF2 & Isteri Bercerai Secara Baik

Satu perkhabaran yang mengejutkan mengenai penyanyi Zahid AF2 dimana dia kini telah disahkan bercerai dengan isterinya, Sarah Julifa Yusof.

Menurut Zahid atau nama sebenarnya Ahmad Zahid Baharuddin, mereka sudah hampir setahun tidak tinggal sebumbung sebelum berpisah secara baik pada 18 Julai yang lalu, tiga hari sebelum hari lahir bekas isterinya itu pada tanggal 21 Julai.

Tegas Zahid, punca perpisahan mereka bukanlah melibatkan orang ketiga mahupun berlakunya pergaduhan sebaliknya keputusan itu dibuat kerana sudah tidak ada persefahaman diantara mereka sebagai suami isteri.

Zahid menegaskan mereka berpisah secara baik dan langsung tidak melibatkan orang ketiga ataupun berlakunya pergaduhan. Cuma, tiada lagi persefahaman sebagai suami isteri.

“Betul, saya sudah bercerai iaitu tiga hari sebelum hari jadi bekas isteri pada 21 Julai. Keputusan dibuat bersama dan kami selesaikan cara baik. Lagi pun, sudah hampir setahun kami tidak tinggal sebumbung”

Tambah Zahid, bagi mereka perpisahan adalah jalan yang terbaik kerana beranggapan akan memudaratkan lagi hubungan baik mereka sekiranya masih terus berterusan. Malah menerusi posting terbaharu Zahid, turut mengucapkan selamat hari lahir buat bekas isterinya itu beserta dengan #bestfriend.

“Perceraian adalah jalan terbaik buat kami. Kalau tidak, ia hanya akan lebih memudaratkan hubungan. Kami berpisah secara baik. Bukan sebab orang ketiga, gaduh atau apa-apa. Cuma, kami sudah tidak ada persefahaman dalam perkahwinan”

Zahid dan Sarah mendirikan rumah tangga pada 2013 dan dikurniakan seorang cahaya mata lelaki, Zareef Nufael yang kini berusia lima tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tumbuk Bekas Tunang : Netizen Mula ‘Speku’ Syafie Naswip

Semalam tular mengenai kontroversi melibatkan seorang pelakon lelaki apabila akhbar Harian Metro melaporkan pelakon itu telah ditahan oleh polis selepas didakwa membelasah bekas tunangnya yang juga seorang pelakon wanita popular berusia 23 tahun.

Dakwaan tersebut muncul selepas wanita itu memintanya memutuskan hubungan songsang dengan kenalannya pada 26 Jun lalu selepas mendapat tahu pelakon itu menjalinkan hubungan sejenis. Menurut Ketua Polis Daerah Serdang, Asisten Komisioner Ismadi Borhan, pelakon lelaki berusia 27 tahun itu dikatakan telah datang ke rumah bekas tunangnya di Taman Puncak Jalil, Seri Kembangan, Serdang, kira-kira jam 9 pagi hari kejadian.

Suspek dikatakan telah memaksa wanita itu untuk masuk ke dalam kereta serta memaki hamun dengan mengeluarkan kata-kata kesat serta turut bertindak kasar dengan mencekik leher, menumbuk muka, mencengkam mata serta menumbuk mulut mangsa sehingga berdarah. Jelas Ismadi, pelakon wanita itu ada mengambil gambar sebagai bukti tetapi dipadam secara senyap oleh suspek yang telah mengugutnya.Ekoran itu, mangsa telah dirujuk ke Hospital Serdang untuk rawatan lanjut, namun tiada kesan kecederaan kerana kejadian itu sudah lama berlaku.

Malah pelakon lelaki itu telah menyerah diri di ke Ibu Pejabat Polis Daerah (IPD) Serdang untuk diambil keterangan dan mengaku melakukan perbuatan terbabit dan dibebaskan dengan jaminan polis pada Ahad (semalam), selepas selesai diambil keterangan.

Selepas tularnya isu itu, netizen mula membanjiri ruangan komen posting terbaharu milik Syafie Naswip selepas membuat spekulasi bahawa dia adalar pelakon lelaki yang dimaksudkan. Menguatkan lagi dakwaan berkenaan seperti laporan pihak polis,kedua-dua pelakon ini telah memutuskan pertunangan pada 21 Julai lalu yang mana Syafie turut memaklumkan pada media bahawa hubungannya bersama Aishah Azman juga sudah terlerai pada 21 Julai.

Ekoran itu, rata-rata netizen telah bertindak mengecam tindakan Syafie selain terkejut bahawa pelakon ini sebenarnya mempunyai hubungan songsang. Siasatan lanjut masih dijalankan dan kes disiasat mengikut Seksyen 323 dan Seksyen 506 Kanun Keseksaan.


Siti Nurhaliza Kemalangan Kayuh Basikal Sehingga Lutut Terkoyak!

Biarpun kadang kala sibuk dengan kegiatan seni dan juga bersama keluarga, namun penyanyi kesayangan ramai, Datuk Seri Siti Nurhaliza tetap mengambil peluang untuk bersukan apatah lagi kini aktif berbasikal mengikut suami tercinta, Datuk Seri Khalid Mohd Jiwa.

Namun begitu, menerusi perkongsian terbaharu penyanyi ini di laman Instagram nya telah mencetuskan rasa cemas dikalangan peminat apabila Siti telah terlibat dalam satu kemalangan kecil ketika menyertai acara kayuhan basikal sejauh 78 kilometer. Kemalangan itu telah menyebabkan penyanyi ini mengalami kecederaan pada lutut kirinya.

A post shared by Siti Nurhaliza Tarudin (@ctdk)

Meskipun tercederam namun menurut Siti dia berasa gembira dan syukur kerana dapat menamatkan kayuhan tersebut selain beranggapan medal kedua yang diperolehinya itu adalah buat anaknya, Siti Aafiyah. Mengucapkan terima kasih atas sokongan yang diberikan buat pasukan dan juga peminatnya, Siti bagaimananpun tetap ‘tidak serik’ untuk sertai kayuhan itu lagi malah turut memberi petunjuk akan sertai acara tersebut pada masa akan datang.

Biarpun Siti memaklumkan ianya hanyalah sekadar kemalangan kecil, peminat tetap mendoakan agar penyanyi itu cepat sembuh selain turut mendoakan keselamatannya.


Excited! Taman Tema Genting Bakal Dibuka Tidak Lama Lagi

Setelah menjalani transformasi sepenuhnya sejak Disember 2013, taman tema Genting yang akan dikelolakan oleh Resort World Genting memberikan satu khabar gembira apabila taman tema terkenal itu bakal dbuka tidak lama lagi.

Biarpun sebelum ini penjenamaan taman tema itu kepada 20th Century Fox World Malaysia mengalami sedikit isu namun satu penyelesaian telah dimeterai diantara Genting Malaysia dan 20th Century Fox bersama pihak-pihak lain. Malah taman tema versi ‘outdoor’ ini khabarnya bakal dibuka menjelang tahun 2020.

Sebelum ini, terdapat laporan yang mengatakan bahawa taman tema ini akan dibuka lebih awal iaitu pada bulan ini namun berikutan isu penjenamaan itu masih lagi dalam perbincangan, ianya hanya akan dibuka pada tahun hadapan dan nama bagi taman tema itu masih lagi belum dapat dipastikan secara rasmi.

Sehingga kini, proses pengubahsuaian taman tema Genting di dalam bangunan telah siap sepenuhnya dimana terdapat beberapa tarikan seperti Skytropolis dan kereta kabel yang dinaik taraf kini mencuri perhatian pengunjung dengan keunikannya tersendiri. Dengan khabar gembira ini, kami pasti ramai yang teruja untuk ‘kembali’ di Genting Highland!


Konsert Mini Siti Nurhaliza! Ini Yang Kami Tahu Setakat Ini

Masih segar dalam ingatan kami mengenai konsert Datuk Seri Siti Nurhaliza On Tour pada Mac yang lalu. Manakan tidak, bagi kami secara peribadi menganggap konsert itu seperti satu kepuasan untuk melihat penyanyi kesayangan ramai ini membuat ‘comeback’ mengubati kerinduan para peminat.

Kini, satu lagi khabar gembira buat peminat kerana Siti akan menganjurkan sebuah konsert mini tidak lama lagi sebelum menjayakan konsert seterusnya di Adelaide pada Oktober kelak. Buat anda yang ingin turut serta pada konsert mini Siti, pastikan anda ‘take note’ pada butiran kami di bawah. Teruja bukan?

Dalam pengumuman yang dibuat Siti dalam sebuah sidang media yang diadakan baru-baru ini, Siti menerusi SimplySiti akan menganjurkan sebuah konsert mini bersama-sama Shopee. Konsert mini ini akan membawa peminat mengimbau zaman silam menerusi lagu-lagu hit paling
diminati.

Buat anda yang tertanya-tanya, konsert mini ini bakal berlangsung pada 14 September jam 8.30 malam. Memandangkan ianya merupakan sebuah konsert mini, dikhabarkan hanya 2,000 tiket akan dijual kepada peminat. Siapa cepat dia dapat!

Untuk anda yang ingin membeli tiket konsert ini, ianya akan dijual di Shopee pada 2 Ogos, berharga RM350 untuk kategori Emas dan RM450 untuk Berlian. Tidak cukup untuk itu, khas buat peminat Siti yang membelanjakan sekurang-kurangnya RM250 untuk produk SimplySiti sepanjang promosi Super Brand Day berpeluang menerima dua tiket bernilai sehingga RM900.

Biarpun begitu, sehingga kini lokasi konsert mini itu masih lagi dirahsiakan sehinggalah diumumkan pada 2 Ogos ini. Dengan kapasiti seramai 2,000 orang peminat kami menjangkakan PWTC, Stadium Malawati atau mungkin Axiata Arena sekali lagi bakal menjadi ‘saksi’ kepada konsert ini.

Peminat boleh minum petang dengan Siti pada 18 September di Grand Hyatt Kuala Lumpur! Eksklusif untuk pemegang kad CIMB Islamic, seramai 15 pemenang berpeluang untuk menyertai majlis minum petang ini bersama pasangan mereka apabila mereka berbelanja sekurang-kurangnya RM250 untuk produk SimplySiti sepanjang promosi Super Brand Day.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lagu Teratas Paling Lama! Lil Nas X Rampas Rekod Mariah Carey

Penangan Old Town Road, lagu dendangan Lil Nas X itu mencapai pelbagai rekod peribadinya yang cukup membanggakan. Malah lagu hit bergenre “Country-Trap” itu turut mempunyai versi duet bersama bapa Miley Cyrus, Billy Ray Cyrus.

Terbaharu, lagu itu kini secara rasminya menjadi sebagai lagu teratas paling lama di carta Billboard Hot 100. Dengan pencapaian itu, ianya sekaligus merampas takhta rekod 24 tabun yang selama ini dipegang oleh bintang pop diva terkenal, Mariah Carey.

Selain lagu Mariah bersama Boyz II Men menerusi lagu hit “One Sweet Day” pada 1995, rekod itu turut dipegang oleh “Despacito ” yang dinyanyikan oleh Luis Fonsi, Daddy Yankee bersama Justin Bieber yang terikat dengan rekod sama iaitu selama 17 minggu dalam carta. Bangga dengan pencapaian yang telah dipecah oleh Lil Nas X, Mariah menerusi laman Twitter nya turut mengucapkan tahniah kepada penyanyi itu bersama sebuah gambar yang menarik perhatian ramai peminat.

Dalam gambar itu memperlihatkan Mariah memegang obor dan ingin menyerahkan kepada penyanyi itu seolah-olah seperti simbolik kepada rekod tersebut


Sam Suhaid Sedia Jawab Dakwaan Video Bogel Tersebar

Artis baharu, Sam Suhaid, 26 mula dikenali peminat apabila lakonannya menerusi Kelip Kelip Di Kota London yang ditayangan sekitar 2017 ‘membuka’ jalan buatnya untuk berkembang dengan lebih jauh lagi di dalam industri hiburan.

Malah, baru-baru ini lakonannya di dalam drama yang kini hangat ditayangkan, Semua Salahku turut dipuji peminat memandangkan watak yang dibawa Sam atau nama sebenarnya Muhamad Suhaid Mustakim Bin Yahya benar-benar membawa satu sisi yang lain buatnya.

A post shared by Sam Suhaid (@samsuhaid)

Meskipun baru bertapak di dalam industri. siapa sangka sehingga ke hari ini dia telah terbabit lebih dari 70 pembabitan di kaca televisyen termasuklah menjadi model bagi beberapa buah iklan komersial. Tidak ‘duduk senang’ dengan pembabitan tersebut, Sam kini mencuba nasib sebagai seorang penyanyi pula apabila anak kelahiran Kluang, Johor ini akan muncul dengan single terbaharunya tidak lama lagi yang berjudul Angau.

Menurut Sam, ketika ditemui murai.my baru-baru ini, biarpun telah bergelar pelakon dan masih baru namun baginya nyanyian juga merupakan satu minat yang sudah lama ingin direalisasikannya. Bernaung di bawah label Hypebeat, jelas Sam lagi dia turut mendapat nasihat mengenai teknik nyanyian daripada beberapa orang selebriti terkenal seperti Nazrey Johari dan Kumpulan Hyperact.

“Walaupun saya masih baru dalam bidang lakonan tapi saya tetap mengambil keputusan untuk menghasilkan sebuah single. Antara sebab mengapa saya berbuat demikian kerana saya ingin orang mengenali Sam Suhaid sebagai seorang artis yang verstail, tidak tetap pada satu bakat sahaja”

Mengenai kecaman pula, saya sedia menerima segala pandangan dan kritikan bagi memperbaiki kelemahan yang ada. Dalam masa yang sama, sebelum ini saya ada mendapat nasihat daripada beberapa orang penyanyi seperti Ustaz Nazrey dan idola saya sendiri, kumpulan Hyperact”

Dalam perkembangan lain, mengambil kira ‘fenomena’ terkini yang melanda industri hiburan yang mana terdapat banyak video-video lucah yang dikaitkan dengan selebriti tanah air terutamanya buat pendatang baharu, Sam berkata dia sedia menjawab segala tuduhan tersebut seandainya pada masa akan datang dirinya juga akan terpalit dengan isu yang sama.

Jelas Sam lagi, dia tidak gentar sekiranya akan ada dakwaan tersebut tersebar kerana baginya dia sememangnya tidak terlibat dengan kegiatan seumpama itu apatah lagi ianya boleh menjejaskan nama baik dan karier nya.

“Saya tahu zaman sekarang ini ada banyak kes melibatkan video lucah artis dan sebagainya. Tapi sekiranya benda itu terjadi pada saya, sememangya saya sudah bersedia dari segi mental terutamanya kerana buat apa nak takut dengan benda yang kita tidak buat. Malah saya juga pernah berpesan kepada keluarga mengenai industri sekarang yang sebarang kemungkinan akan terjadi memandangkan ramai orang makin mengenali seseorang selebriti itu dan tidak mustahil akan ada yang berdengki”

Biarpun begitu, harapan Sam agar dia dapat menaikkan namanya dengan bakat dan bukanlah dengan cara demikian meskipun ada yang beranggapan ‘bad publicity is still publicity’.

Dalam masa yang sama, Sam turut berkata buat masa ini dia ingin menumpukan perhatian kepada promosi single nya itu yang akan diperdengarkan dalam masa terdekat kepada peminat-peminat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Aman RA Tampil Duet Bersama Noh Salleh & Altimet

Selepas kejayaan lagu ‘Bangun’ Aman RA sekali lagi cuba mencuri perhatian dengan memperkenalkan single baharu yang berjudul “Berada”.

Lagu ini merupakan single kelima selepas pelancaran single “Yedowh”, “Tabah”, “Malu Tanya Sesat” dan juga “Bangun” yang terkandung di dalam album sulungnya “REBEL” yang telah di keluarkan pada bulan August 2018 bersempena symbolik (1.8.18).

Menariknya mengenai single kali ini, ianya telah mengabungkan tiga rakan artis iaitu Altimet, Noh Salleh dan Aman RA mencerminkan perjalanan hidup mereka dan latar belakang yang agak berlainan tetapi dalam setiap cabaran dan setiap kenangan ajaran yang mereka terima adalah perasaan bersyukur walau apa jua keadaan.

Lagu yang berunsurkan pengajaraan ini juga mengunakan “wordplay” perkataan Berada (berharta), Berada (kedudukan) dan Brader (Persaudaraan). Video muzik rasmi yang di terbitkan bulan May dan Jun 2019 telah sedikit sebanyak mengimbas kembali cabaran hidup yang mereka telah lalui dan kasih sayang dan dorongan yang telah di terima oleh Tuhan, kaum keluarga dan rakan-rakan. Imbasan inilah yang mengingkatkan mereka untuk sentiasa berterimakasih dan berendah diri. Tahniah Aman RA!


Kejam! Mayat ‘Instafamous’ Dari Rusia Ditemui Dalam Beg

Sungguh kejam! Begitulah yang boleh digambarkan terhadap kes pembunuhan yang menimpa seorang Instafamous ini yang berasal dari Rusia, Ekaterina Karaglanova.

Wanita cantik ini adalah seorang instafamous yang memiliki 91 ribu lebih followers (pengikut), dan baru saja tamat pengajian dalam Ijazah Kedoktoran.

Menurut BBC, pihak polis menyebut jenazah Ekaterina Karaglanova ditemui di dalam sebuah beg pakaian, di apartmen yang dia sewa di Moscow, pada 26 Julai lalu.

Pada tubuh wanita berusia 24 tahun tersebut, terdapat kesan-kesan luka yang disebabkan benda tajam. Kematian wanita cantik ini disedari selepas keluarganya mensyaki sesuatu buruk berlaku. Ini kerana Ekaterina sudah berhari-hari tidak menghubungi keluarga.

Padahal, Ekaterina Karaglanova sebenarnya merancang untuk bercuti ke Jerman untuk meraikan ulang tahunnya yang jatuh pada 30 Julai yang lalu.

Ibu bapa Ekaterina Karaglanova lantas terus mendapatkan akses untuk masuk ke apartmen gadis ini. Di sana, ayah mangsa menemui beg yang terletak di satu sudut dirumahnya. Saat dibuka, isinya ternyata jenazah Ekaterina dengan kesan kelar dileher.

Polis mengesahkan tidak ada tanda-tanda pergelutan di apartmen ini. Polis juga menyebut ada kemungkinan cemburu menjadi motif di sebalik pembunuhan ini.

Rakaman dari kamera CCTV menunjukkan bekas kekasih mangsa sempat berkunjung beberapa hari sebelum Ekaterina Karaglanova menghilang. Namun, kes ini masih dalam siasatan dan tidak menyebut mana-mana pihak.


Serendah RM39! AirAsia MegaSale Kini Kembali

Merancang untuk bercuti kelak? Tidak beli tiket lagi? Pengumuman ini mungkin khabar gembira buat anda kerana syarikat penerbangan tambang murah terkenal, AirAsia sekali lagi menganjurkan jualan promosi tiket menerusi ‘AirAsia MegaSale’

Dalam promosi yang telah pun bermula dan akan berakhir pada 4 Ogos 2019 ini, promosi tersebut untuk semua jadual penerbangan sehingga 29 Februari 2020. Bagi yang ingin bercuti kelak, ini adalah masa yang terbaik untuk membeli tiket penerbangan kerana harga juala bagi penerbangan domestik hanya serendah RM39 manakala bagi RM79 bagi pilihan antarabangsa yang anda inginkan.

Tidak cukup dengan itu, bagi mendapatkan harga diskaun anda boleh membeli tiket dengan menggunakan akaun BigPay dan tiada caj pemprosesan tersembunyi akan dikenakan. Seperti biasa, pembelian tiket boleh ditempah menerusi laman web rasmi AirAsia atau melalui aplikasi AirAsia di telefon bimbit anda.


Aiman Hakim Ridza & Zahirah Macwilson Umum Nikah Februari 2020

Selepas mengikat tali pertunangan sejak sebulan yang lalu, pasangan selebriti ini Aiman Hakim Ridza dan Zahirah Macwilson telah mengumumkan satu khabar gembira yang mana mereka bakal melangsungkan perkahwinan pada Februari 2020.

Pengumuman itu dibuat mereka menerusi sebuah sidang media khas yang diadakan semalam. Bagaimanapun, buat masa ini Aiman dan Zahirah belum menetapkan mana-mana tarikh sebenar untuk majlis pernikahan mereka.

“Insya-Allah, kami akan berkahwin pada Februari 2020. Buat masa sekarang, belum ada tarikh spesifik, tapi kami akan kongsikan apabila sudah ada tarikh sesuai”

Meskipun begitu, memandangkan tahun hadapan adalah ‘tahun yang cantik’ peminat terlebih dahulu meramalkan bahawa mereka akan melangsungkan perkahwinan pada 2 Februari ataupun 22 Februari 2020.

Menurut Zahirah dalam sidang media itu, majlis akad nikah dan majlis resepsi kedua-dua belah pihak keluarga akan diadakan di Kuala Lumpur. Jelas pelakon itu lagi, tarikh perkahwinan belum dapat ditetapkan kerana perlu memilih lokasi yang sesuai terlebih dahulu.

“Tarikh perkahwinan juga kami perlu sesuaikan dengan lokasi. Kalau kami sebut tarikh, tapi belum ada lokasi, tak boleh juga kan. Setakat ini, apa yang boleh saya kongsikan adalah, majlis akad nikah dan majlis resepsi kedua-duanya akan berlangsung di Kuala Lumpur”

Aiman dan Zahiran telah bertunang pada 8 Jun lalu di Perth, Australia selepas enam bulan menjalin hubungan cinta.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sofi Jikan Dipenjara Setahun Bersalah Atas Tuduhan Dadah

Februari tahun lalu, pelakon Sofi Jikan telah didakwa menggunakan dadah jenis 11-nor-delta-9-tetrahydro cannabinol-9-carboxylic acid atau THC di Pejabat Narkotik Ibu Pejabat Polis Daerah Petaling Jaya, jam 11.15 malam. Bagi kesalahan itu, pelakon yang terkenal dengan tagline ‘kasi sengat’ itu didakwa mengikut Seksyen 15(1)(a) Akta Dadah Berbahaya yang membawa hukuman penjara maksimum dua tahun atau denda RM5,000 atau kedua-duanya, jika sabit kesalahan.

Susulan daripada itu, pada 13 Mei yang lalu, Sofi telah diperintah membela diri selepas mahkamah berpuas hati pihak pendakwaan berjaya membuktikan wujud prima facie dalam kes itu. Namun, semalam pelakon filem KL Gangster itu telah dijatuhkan hukuman dipenjara 12 bulan oleh Mahkamah Majistret Petaling Jaya atas pertuduhan kesalahan menggunakan ganja.

Majistret Mohamad Ikhwan Mohd Nasir membuat keputusan itu terhadap Sofi selepas mendapati pihak pembelaan gagal menimbulkan keraguan munasabah terhadap kes pendakwaan. Malah mahkamah turut memerintahkan tertuduh menjalani hukuman penjara itu bermula hari ini selain diperintah berada di bawah pengawasan Agensi Antidadah Kebangsaan (AADK) selama tiga tahun.

Biarpun begitu, mahkamah membenarkan Sofi menangguhkan pelaksanaan hukuman itu sementara peguam yang mewakilinya, Datuk Haniff Hassan memfailkan rayuan.


Afiq Muiz Beri Amaran! Buka Mulut Isu Aishah Azman Ditumbuk

Baru-baru ini tular mengenai kontroversi mengenai seorang pelakon lelaki telah ditahan polis selepas dia dikatakan telah membelasah bekas tunangnya yang juga seorang pelakon kerana berang apabila wanita itu memintanya memutuskan hubungan songsang dengan kenalannya pada 26 Jun lalu.

Biarpun nama pelakon itu tidak dinyatakan namun beberapa portal hiburan dan juga spekulasi peminat telah membuat spekulasi sendiri pelakon yang dimaksudkan adalah Syafie Naswip dan Aishah Azman.

Dalam perkembangan lain, setelah menguncikan mulut buat beberapa ketika, akhirnya abang kepada Aishah, Afiq Muiz memuat naik satu posting terbaharu mengenai adiknya itu.

Seolah-olah merujuk kepada isu yang lalu, Afiq atau nama sebenarnya Muhammad Afiq Muiz bin Azman Shah memberi amaran kepada mana-mana individu yang ingin menjadi adik ipar nya selepas ini adalah mereka yang berani dan merupakan seorang yang beragama Islam.

Tegas Afiq lagi, dia turut membuat sindiran kepada individu yang hangat diperkatakan sebelum ini bahawa pelakon yang dinyatakan itu sewenang-wenangnya telah memukul adik kesayangannya sehingga lebam. Rata-rata pengikut Afiq turut bersetuju dengan pendirian tegas Afiq sebagai seorang abang selain turut mendoakan yang terbaik buat Aishah.

“Banyak besar dia punya kepala main bedal adik aku sampai lebam-lebam. Siapa nak jadi adik ipar aku lepas ni, yang gentle dan Islam saja.

“Yang dua alam di larang sama sekali. AMARAN,”

Terdahulu, ikatan pertunangan diantara Syafie dan Aishah yang diadakan pada 7 April yang lalu terlerai selepas kedua-dua pelakon ini telah mengumumkan berita putus tunang baru-baru ini.


Ismail Izzani Jatuh Tangga! Tangan Sampai Patah?

Malam tadi, penyanyi remaja terkenal Ismail Izzani telah berkongsi satu posting dan beberapa IG Story yang memperlihatkan dia sedang jatuh sakit. Lebih mengejutkan tangan kanannya juga telah dibalut kain anduh seolah – olah mengalami kecederaan patah tangan mahupun retak.

Selepas memuat naik posting berkenaan, peminat mula membanjiri ruangan komen penyanyi itu dengan pelbagai persoalan selain mendoakan agar Ismail cepat sembuh. Susulan daripada itu, penyanyi yang berusia 19 tahun itu memuat naik posting lain menjelaskan mengenai perkara sebenar yang terjadi padanya.

Menurut Ismail, kecederaan yang dialaminya berpunca akibat jatuh daripada tangga sehingga terduduk di atas tangan kanannya.

Biarpun begitu, kecederaan tersebut tidak menyebabkan tangannya patah mahupun retak sebaliknya tisu tangan telah bengkak yang menyebabkan dia dinasihatkan oleh doktor untuk memakai anduh. Jelas Ismail lagi, keadaannya kini stabil dan hanya memerlukan rehat selain berterima kasih atas keprihatinan peminat yang mendoakannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nabil Ahmad, Jihan Muse & Adibah Noor Dipilih Jadi Juri Tetap ‘Raja Lawak Junior’

Selepas kejayaan program realiti ‘Raja Lawak’ atau ‘RL’ terbitan Astro, kini pencarian bakat dalam bidang komedi membuka ruang kepada kanak-kanak menerusi ‘Raja Lawak Junior’ atau ‘RLJ’.

Program ‘Raja Lawak Junior’ bakal bersiaran pada setiap hari Sabtu bermula 10 Ogos 2019, jam 9.00 malam di saluran Astro Warna (132) dan Warna HD (124). Selama 8 minggu, pertandingan bakat yang berkonsepkan komedi secara santai, bakal menampilkan 10 peserta untuk bersaing di pentas ‘RLJ’ musim pertama yang terdiri daripada 6 pelawak solo dan 4 pelawak berkumpulan dalam lingkungan umur 7 hingga 15 tahun.

Dua selebriti versatil yang juga merupakan juara ‘RL’ musim kedua; Nabil Ahmad dan naib juara ‘RL’ musim ketiga; Jihan Muse serta selebriti popular Adibah Noor diberi mandat untuk menggalas tanggungjawab sebagai Juri Tetap ‘RLJ’ untuk musim yang pertama.

Manakala pelawak terkenal yang juga merupakan salah seorang ahli kumpulan juara ‘RL’ musim keenam; Ajak (Shiro) serta pelakon dan hos popular yang semakin dikenali ramai; Ain Edruce pula telah digandingkan buat pertama kalinya di pentas ‘RLJ’ sebagai pasangan hos program.


Hawa Rizwana Sedih Dituduh Guna ‘Kabel’ Jadi Penyampai Berita

Semakin dikenali ramai! Itulah yang boleh kami gambarkan mengenai penyampai berita Buletin Utama, Hawa Rizwana Redzuan,23 yang kini sering kali menghiasi kaca televisyen rakyat Malaysia pada jam 8 malam. Meskipun masih muda, namun ternyata figura ini punyai auranya tersendiri.

Disebalik pelbagai pengalaman manis dikecapi, timbul pula perasaan kurang senang daripada sesetengah netizen yang mendakwa Hawa berpeluang menjadi penyampai berita disebabkan oleh bantuan bapanya yang merupakan seorang bekas pengacara Selamat Pagi Malaysia (SPM), Ahmad Redzuan Abdul Rahman sekitar 90-an. Akui Hawa menerusi laman Instagram nya, dia berasa sedih dan terkilan dengan tohmahan tersebut sehingga melibatkan nama baik bapanya.

Jelas Hawa, berdirinya dia hari ini sebagai pembaca berita bukanlah kerana ‘kabel’ seperti yang didakwa sesetengah netizen sebaliknya ianya merupakan hasil usahanya selama ini yang bermula dari pensyarah universiti yang menghantar namanya dan rakan-rakan untuk menjalani latihan industri di syarikat penyiaran itu. Tambah Hawa lagi, disebalik kecaman tersebut sebenarnya Hawa berterima kasih kepada bapanya kerana sering memberi dorongan dan tunjuk ajar termasuklah ketika dia mengendalikan segmen khas bersempena dengan Hari Pertabalan Yang Di-Pertuan Agong baru-baru ini.

Biarpun terdapat kecaman tersebut yang mengguris hatinya, rata-rata pengguna media sosial yang lain turut mengagumi bakat yang ada pada Hawa selain mengharapkan agar dia terus tabah.


Siti Nurhaliza Bangga Dengan Kejayaan Dayang Nurfaizah

Baru-baru ini, penyanyi wanita tersohor tanah air Dayang Nurfaizah telah mengadakan konsert Dayang Dua Dekad di Istana Budaya. Konsert itu dibuat Dayang bersempena dengan ulangtahun ke-20 penyanyi itu di dalam industri hiburan dan juga sebagai hadiah buat peminat-peminat.

Biarpun begitu,disebalik kejayaan Dayang menganjurkan konsert berkenaan terdapat segelintir netizen cuba membandingkan kejayaan konsert Dayang dengan Konsert Siti Nurhaliza On Tour pada Mac Lalu yang mana mereka mendakwa perjalanan konsert Dayang jauh lebih lancar daripada konsert Datuk Seri Siti Nurhaliza. Menjelaskan lebih lanjut mengenai itu, Siti beranggapan masing-masing mempunyai kelebihan tersendiri.

Malah menurut pelantun Anta Permana itu, dia begitu gembira dengan kejayaan Dayang apatah lagi sebagai rakan di dalam industri yang sama. Soal peminat saling bertelagah mengenai kejayaan kedua-dua konsert itu, Siti mengharapkan agar semua peminatnya bersikap positif dan jangan terlalu emosi kerana masing-masing mempunyai pandangan mereka sendiri.

“Sebenarnya tak baguslah jadi batu api kan. Saya sebenarnya sangat bangga dengan kejayaan Dayang apatah lagi dengan penganjuran konsert beliau baru -baru ini. Soal siapa yang lebih bagus itu terletak pada peminat untuk menilai kerana masing-masing punyai pandangan tersendiri malah kami berdua juga punyai kelebihan masing-masing. Saya pun tak ada letak syarat kepada peminat saya untuk hanya menyokong saya sahaja kerana mereka bebas untuk menyokong mana-mana artis jadi saya harapkan peminat akan lebih positif”

Siti ditemui murai.my baru-baru ini di majlis sidang media SimplySiti X Shopee yang mana dalam majlis itu Siti turut mengumumkan bakal mengadakan mini konsertnya pada September kelak yang akan menghimpunkan seramai 2000 orang peminatnya.


Ziana Zain Komen Kemelut Yang Berlaku Antara Erra Fazira & Umie Aida

Perbezaan pendapat dan perselisihan di kalangan selebriti sememangnya sudah menjadi hal biasa. Seperti yang berlaku baru-baru ini  di laman sosial di mana rata-rata netizen sibuk campur tangan mengenai perselisihan faham diantara dua orang pelakon popular yang juga sahabat karib, Erra Fazira dan Datin Seri Umie Aida.

Keakraban dua artis terbabit sememangnya diketahui umum sejak bertahun-tahun lamanya. Walaupun kedua-dua mereka sudah berdamai, namun masih ramai yang terus bercakap mengenai konflik yang berlaku. Hal ini turut mendapat reaksi dari rakan artis iaitu penyanyi Ziana Zain.

Memetik dari Utusan Online, Ziana mengaku terkesan dengan konflik yang berlaku terhadap Erra dan bersimpati dengan apa yang terjadi.

“Jangan ditanya lanjut kepada saya penjelasan terhadap setiap isu yang sedang dihadapi Erra. Saya tidak tahu menahu sebab hanya membaca di surat khabar dan tahu daripada media sosial. Sebagai kawan baik, saya terpanggil untuk menyuntik semangat kepadanya biarpun dari jauh,”

Demikian ulasan ringkas Ziana ketika ditanya oleh wartawan Utusan Online mengenai hubungannya bersama Umie.

Menurut Ziana, dia percaya bahawa hanya Erra sahaja yang mengetahui apa yang sedang dialami waktu ini. Sebagai orang luar, tidak sepatutnya menjangkakan apa yang sedang Erra rasakan kerana kita tidak berada dalam situasinya.

Ziana percaya Erra mampu menghadapi kemelut yang sedang dihadapinya itu kerana dia wanita kuat. Sebagai anak seni sejati, Erra pasti dapat menempuh momen sedih tersebut walaupun perit.

Ziana memilih untuk tidak campur tangan dengan isu ini dan menunggu masa bersesuaian untuk bertemu dengan Erra. Pada masa yang sama, Ziana turut memberi nasihat supaya memberi sedikut ruang untuk Erra mengatasi masalah yang sedang dihadapi.

Dalam perkembangan lain, Erra kini sedang menghitung hari untuk berangkat ke Tanah Suci Makkah untuk menunaikan ibadat haji pada 5 Ogos ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kek Hari Lahir Yang Di-Pertuan Agong Curi Perhatian

Masih lagi memperkatakan mengenai Hari Pertabalan Yang Di-Pertuan Agong yang menyaksikan Al-Sultan Abdullah Ri’ayatuddin Al-Mustafa Billah Shah ditabalkan sebagai Agong yang ke-16.

Susulan daripada itu Majlis Santapan Diraja turut diadakan dan satu kejutan telah diadakan di Istana Negara bagi meraikan Hari Keputeraan Al-Sultan Abdullah yang ke-60. Kejutan itu berlangsung ketika Seri Paduka dan Raja Permaisuri Agong Tunku Hajah Azizah Aminah Maimunah Iskandariah bersedia untuk berangkat pulang bersama Sultan Brunei Sultan Hassanal Bolkiah dan Raja Isteri Pengiran Anak Hajah Saleha selepas selesai menghadiri majlis itu yang mana penyanyi terkenal Dayang Nurfaizah dan anak-anak Permata Seni Koir dan tetamu yang hadir telah menyanyikan lagu ‘Allah Selamatkan Tuanku.

Mengiringi lagu itu, Seri Paduka turut dipersembahkan kek gergasi berbentuk singgahsana dan lebih manis, Tunku Azizah berkenan menyuapkan kek kepada Seri Paduka. Rata-rata pengguna media sosial bukan sahaja memuji kemesraan baginda berdua malah kek tersebut turut mencuri perhatian.

Menerusi carian kami, kek tersebut telah dihias oleh Anies Bake House yang sememangnya pakar dalam menghias dan menerima tempahan pelbagai jenis kek dari golongan VVIP. Menurut Anies menerusi laman Instagram nya, dia berasa bersyukur kerana dapat menyiapkan kek tersebut. Akuinya bukan mudah untuk menyiapkan kek tersebut apatah lagi memerlukan ketekunan dan kesabaran yang tinggi. Namun berkat kerjasama bersama pasukannya, kek tersebut dapat dipersembahkan buat Seri Paduka.

A post shared by ANIES BAKE HOUSE_CYBERJAYA (@aniesbakehouse)

Dedah Anies lagi, di bahagian bawah kek itu sebenarnya merupakan air tangan Tunku Azizah sendiri dan dia hanya menyiapkan bahagian atas kek dengan hiasan singgahsana yang dapat perhatian ramai. Rata-rata pengikut media sosial turut memuji kekemasan kek tersebut selain mengagumi bakatnya.


5 Pasangan Bollywood Ini Mangsa ‘Cinta Lokasi’ & Akhirnya Berkahwin

Bukan hal yang pelik jika seseorang aktor dan aktres itu tak sengaja bercinta ketika menjalani penggambaran filem atau drama. Hal ini berlaku kerana kebanyakkan daripada mereka memegang watak sebagai sepasang kekasih, dan menghabiskan waktu bersama dalam waktu yang lama, hingga terjalinlah hubungan cinta.

Bukan hanya di Malaysia saja berlakunya Cinta Lokasi. Beberapa bintang filem di Bollywood ternyata juga terjebak dengan cinta lokasi dan hubungan mereka berakhir ke jinjang pelamin.

Nak tahu siapa artis Bollywood yang terlibat cinta lokasi?

Bintang filem Kareena Kapoor pernah menjalin hubungan cinta dalam waktu yang sangat lama dengan Shahid Kapoor. Namun, hubungan mereka dingin di sekitar tahun 2007.

Pada ketika itu, dia sedang terlibat dalam projek filem bersama Saif Ali Khan berjudul ‘Tashan’. Dia mula curi-curi pandang dengan Saif yang dianggapnya seksi dan matang.

Tak lama setelah mengakhiri hubungan dengan Shahid, Kareena terus menjalin hubungan dengan Saif. Hubungan mereka cukup mencuri perhatian umum kala itu.

Kareena dan Saif menjalin hubungan selama sekitar 5 tahun, sehingga akhirnya rasmi berkahwin pada Oktober 2012. Dari hasil pernikahan tersebut, Kareena dan Saif dianugerahi seorang anak laki-laki bernama Taimur Ali Khan yang lahir pada tahun 2016.

Kajol pertama kali bertemu dengan Ajay Devgan ketika pasangan ini menjalani penggambaran filem ‘Hulchul’ di tahun 1995. Keakraban mereka tersebut ternyata terbawa ke dunia nyata.

Selepas melalui proses saling mengenali, Ajay akhirnya memberanikan diri untuk meminta Kajol menjadi kekasihnya. Kemudian mereka menjadi sepasang kekasih selama 4 tahun.

Kajol dan Ajay Devgan akhirnya sepakat untuk berkahwin dan kedua-keduanya bernikah di tahun 1999, dan dari pernikahan itu, mereka dikurniakan dua anak bernama Nysa Devgan dan Yug Devgan.

Pelakon veteran Amitabh Bachchan berkahwin dengan Jaya Badhuri pada tahun 1973. Mereka dianugerahkan dua orang cahaya mata dari pernikahan tersebut, Abhishek Bachchan dan Shweta Nanda.

Pertemuan Bachchan dengan Jaya pertama kali terjadi ketika pasangan ini menjalani penggambaran filem ‘Guddi’. Jaya mengaku jatuh cinta pada pandangan pertama dengan Amitabh Bachchan.

Dalam projek-projek filem berikutnya, kebanyakkan pengarah filem sering memanggil Bachchan dan Jaya untuk menerajui watak sebagai kekasih. Sehingga hari ini, rumah tangga mereka selalu terlihat harmonis meskipun banyak cobaan yang menguji cinta mereka selama menikah.

Sama seperti ibu bapanya, Abhishek juga terlibat cinta lokasi dengan wanita yang kini jadi isterinya, Aishwarya Rai. Aishwarya Rai dan Abhishek Bachchan pertama kali bertemu saat sama-sama terlibat dalam sebuah projek filem. Namun, ketika itu mereka tidak lagi ada hubungun istimewa.

Rai sempat bercinta terlebih dulu dengan Salman Khan di tahun 1999. Namun, hubungan mereka berakhir di tahun 2001. Rai merasa Salman melakukan kekerasan kepadanya saat masih bercinta.

Pada tahun 2006, Aishwarya Rai dan Abhishek Bachchan akhirnya intens bertemu karena lagi-lagi terlibat dalam film yang sama. Mereka akhirnya berpacaran dan memutuskan untuk menikah pada 20 April 2007.

Pasangan yang disebut super couple oleh sejumlah media di India ini butuh waktu yang lumayan lama untuk menantikan kelahiran anak pertama. Aishwarya Rai melahirkan seorang putri bernama Aaradhya Bachchan pada 16 November 2011, 4 tahun setelah rasmi menikah.

Aktres Bipasha Basu bertemu dengan lelaki idamannya, Karan Singh Grover, ketika menjalani projek filem seram berjudul ‘Alone’. Mereka juga sama-sama menjadi duta jenama untuk produk pereka fesyen Rocky S.

Mereka berkahwin pada April 2016 lalu. Perkahwinan tersebut diadakan dengan sebuah upacara yang cukup mewah. Sebelum berkahwin dengan Bipasha Basu, Grover pernah bercerai sebanyak dua kali.  Pertama kali berkahwin dengan Shraddha Nigam pada 2008, dan bercerai di tahun 2009.

Tiga tahun kemudian, Grover kembali berkahwin dengan Jennifer Winget namun harus berpisah di tahun 2014.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Henry Golding Bakal Jadi Namor Dalam Black Panther 2?

Seperti yang kita ketahui biarpun Black Panther sudah pasti akan mempunyai filemnya yang kedua namun pihak Marvel Cinematic Universe (MCU) tidak meletakkan filem itu di dalam senarai fasa keempat dan kemungkinan besar akan tersenarai dalam fasa lima kelak.

Biarpun begitu, peminat terlebih dahulu memperkatakan mengenai watak jahat yang akan muncul dalam filem itu kelak yang mana watak Namor akan diwujudkan. Buat yang tidak tahu, Namor merupakan sejenis makluk hybrid manusia dan hidupan laut yang berasal dari Atlantis yang turut dibandingkan dengan watak Aquaman dari DC

Menghangatkan lagi suasana sehingga tular di media sosial, pelakon kelahiran Malaysia Henry Golding dikatakan akan memegang watak ‘supervillan’ itu. Spekulasi tersebut mula tular selepas ianya tercetus dari pihak yang sama mendedahkan Robert Pattinson bakal menjadi ‘the next Batman’.

Kemunculan Namor juga seperti dapat dijangka selepas Marvel memberi petunjuk menerusi salah satu adegan dalam Avengers : EndGame. Ketika itu, Okeye memberitahu Black Widow terdapat satu gegaran dikesan di perairan berhampiran pantai Wakanda sekaligus ianya seperti satu petanda kemunculan Namor. Melihatkan rupa paras dan fizikal Henry yang memiliki ciri Namor keberangkalian pelakon ini untuk memegang watak tersebut agak tinggi.


Isu Foto Bogel : Faizal Tahir Titip Pesanan Buat Netizen

Sebelum ini menerusi laporan kami terdahulu, hangat memperkatakan mengenai sebuah foto bogel yang tular di media sosial yang dikatakan mirip seorang penyanyi lelaki terkenal, Faizal Tahir.

Menjelaskan dakwaan tersebut, Faizal ketika ditemui murai.my di majlis pelancaran album Rojak yang berlangsung di Warner Music, Damansara baru-baru ini tidak mengesahkan atau menafikan gambar kontroversi terbabit itu dirinya atau tidak. Malah penyanyi ini lebih selesa untuk menyerahkan penilaian tersebut kepada netizen kerana baginya tiada penjelasan diperlukan bagi isu tersebut.

“Kalau ini percubaan orang untuk mengganggu keharmonian rumah tangga saya, saya doakan yang baik-baik untuk orang itu. Saya rasa saya tak perlu jawab apa-apa sebab hanya isteri saya dan Allah yang tahu kebenarannya.

“Tiada siapa boleh menghukum saya. Saya tak rasa tertekan pun bila saya dapat tahu. Saya tak perlu jelaskan secara terperinci kepada sesiapa pun kerana yang lebih penting isteri saya tahu mengenai foto itu,”

Tegas Faizal lagi,tiada apa yang perlu disorokkan sambil menjelaskan gambar tersebut bukanlah disebarkan olehnya sendiri

“Saya dah berusia 41 tahun dan banyak lagi benda lain yang lebih baik untuk dikongsi. Biarlah netizen untik membuat penilaian sendiri sama ada gambar itu mirip saya atau tidak.

“Terpulang kalau orang kata ia saya, saya tiada apa untuk disorokkan. Yang penting foto itu bukan disebarkan oleh saya dan kalau siapa yang menantikan gambar seperti itu, nikmatilah ia!,” katanya berseloroh.

Sebelum ini, ramai yang membuat spekulasi bahawa foto bogel tersebut asli dan tidak kurang juga ada yang mempertikaikannya. Selain Faizal, beberapa selebriti lelaki popular turut terpalit dengan isu yang sama.


Belanja RM5 Juta! Kylie Jenner Sambut Hari Lahir Atas Kapal Equanimity

Masih ingat dengan kapal mewah yang penuh dengan kontroversi, Equanimity? Umum mengetahui bahawa kapal mewah itu dikaitkan dengan isu politik negara malah turut dikategorikan sebagai kes berprofil tinggi. Kapal tersebut yang dipercayai milik ahli perniagaan Low Taek Jho, atau lebih dikenali sebagai Jho Low kini telah pun dikomersialkan buat mereka yang berminat.

Ini termasuklah buat bintang Hollywood terkenal, Kylie Jenner yang dikatakan telah menyewa kapal layar mewah berharga 1 Bilion itu bagi menyambut sambutan hari lahirnya yang ke-22 bulan ini.Menerusi laporan antarabangsa, Equanimity bakal menjadi lokasi mewah untuk sambutan ulang tahun buat keluarga besar Kardashian bersama 20 lagi tetamu jemputannya.

Lebih mengejutkan, usahawan muda itu turut membelanja sebanyak RM5 juta bagi sambutan hari lahirnya itu yang dikhabarkan akan diadakan dalam serba mewah. Menariknya lagi, mereka akan menghabiskan masa belayar di perairan timur tengah dengan berparti dan berjemur selama seminggu di atas kapal layar itu yang mempunyai pelbagai kemudahan seperti memuatkan 10 buah kabin, sauna, helipad, salon, jakuzi, panggung wayang dan kolam renang.


[REVIEW] Fast & Furious Presents: Hobbs & Shaw Terselit Gabungan Beberapa Filem?

Filem ‘spin-off‘ Fast & Furious Presents: Hobbs & Shaw kini sedang hangat ditayangkan di seluruh pawagam tanah air. Buat peminat siri Fast & Furious sudah pastinya enggan melepaskan peluang untuk menonton filem aksi yang sudah masuk siri nya yang ke-9.

Bezanya filem ini berbanding siri yang terdahulu, kali ini ianya hanya memfokuskan mengenai Hobss dan Shaw yang dilakonkan oleh Dwayne Johnsson ‘The Rock’ dan Jason Statham tanpa kelibat Vin Diesel mahupun aktor-aktor lain. Kami sudah menonton filem ini dan boleh dikatakan Hobss & Shaw padat dengan aksi biarpun adegan kereta yang sinonim dengan franchise Fast & Furious hanya diketengahkan secara minimum.

Biarpun begitu, apabila menonton filem ini apa yang kami boleh gambarkan ianya seperti gabungan beberapa filem yang berskala mega di dalam sebuah naskhah. Spoiler alert! Buat anda yang sudah menonton, mungkin boleh kaitkan mengapa kami berkata jalan cerita dan aksi yang dipaparkan seperti gabungan filem The Avengers, Transformers, Tron, Power Rangers dan mungkin juga terselit babak di dalam permainan Grand Theft Auto.

Mungkin akan ada komen-komen dari penonton yang beranggapan aksi-aksi yang ditonjolkan seperti kurang logik namun bagi kami ianya tetap menarik dan kagum! Sudah pasti ianya tidak akan membazirkan masa anda selama lebih dari 2 jam kerana apa yang dijanjikan adalah aksi di skala maksima. Untuk anda yang belum menonton, pastikan anda menunggu sehingga ke penhujung filem kerana terdapat tiga mid & post credit akan ditunjukkan.

Dua tahun selepas kejadian dalam “Fast and Furious 8”, ejen Servis Keselamatan Diplomatik Luke Hobbs dan bekas ahli SAS yang menjadi pembunuh upahan Deckard Shaw mendapati mereka terpaksa bekerjasama walaupun tidak suka akan satu sama lain.

Mereka perlu bersatu untuk menumpaskan seorang anarkis siber-genetik hebat, Brixton, yang telah menguasai satu virus berbahaya yang mampu mengubah masa depan manusia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] ‘Bachelor Party’ Rizman Nordin Atas Kapal Mewah Ocean 7

Pada 13 September ini, pereka fesyen terkenal Rizman Nordin,35 bakal melangsungkan perkahwinannya bersama ahli perniagaan yang juga model, Nurida Suraya, 30.

Untuk itu, rakan-rakannya sempat meraikan Rizman dalam sebuah parti ‘lelaki bujang’ di sebuah hotel terkemuka di Pulau Langkawi,Kedah. Antara rakan-rakannya yang turut kelihatan adalah rakan perniagaannya, Ruzaini Jamil, pereka fesyen Hatta Dolmat dan beberapa individu yang terkenal di dalam industri. Berpakaian serba putih, mereka bukan sahaja meraikan Rizman di hotel tersebut malah turut merakamkan kenang-kenangan yang cukup teristimewa di atas kapal mewah The Ocean 7.

Rizman yang berasa terharu dengan sambutan itu turut meluakan rasa bersyukur kerana dikurniakan sahabat yang cukup baik. Dalam kesempatan itu, Rizman turut berasa sedikit sedih kerana salah seorangt sahabat karibnya yang juga aktres terkenal, Nur Fazura tidak dapat turut serta dalam majlis itu.

“Missing my twinnie @missfazura and the rest of the crew”

Terdahulu, Rizman dan Nurida telah mengikat tali pertunangan pada 6 Jun lalu dalam persalinan sedondon bewarna biru yang mendapat pujian ramai daripada pengikutnya di media sosial.


Aplikasi MMspot Tawar e-Baucar Yang Menguntungkan!

Nampaknya selepas ini, lebih ramai lagi rakyat Malaysia akan berbelanja dalam talian. Selepas beberapa kewujudan laman membeli-belah secara dalam talian seperti Lazada, Shopee dan sebagainya, kini muncul pula sebuah platform terbaru MMspot.

Apa yang membezakan dengan palform membeli belah dalam talian yang lain, MMspot merupakan sebuah Platform Ganjaran Digital dengan jutaan pengguna di rantau asia.

Lebih menarik MMspot memperkenalkan aplikasi pengendalian mata ganjaran yang pertama di Malaysia. Bagi memberi peluang kepada pengguna menggunakan aplikasi ini secara ekslusif, MMspot telah melancarkan pek permulaan dikenali sebagai “SATAY”.

Pengguna boleh melanggan pek permulaan ini dengan harga RM100 sahaja dan mendapat e-Baucar bernilai RM300. e-Baucar ini boleh digunakan di platform-platform rakan kongsi MMspot.

Melalui penggunaan e-Baucar di platform berkenaan, pengguna boleh meraih lebih banyak mata ganjaran. Pada masa yang sama, mata ganjaran terbabit boleh ditukar semula kepada e-Baucar.

Melalui ekosistem MMspot, nilai e-Baucar akan meningkat dua kali ganda dengan sistem penukaran mata ganjaran e-Baucar dikenali sebagai e-VCP.

Pengguna boleh menikmati sekurang-kurangnya 10% rebat jika menggunakan e-Baucar tersebut. Pengguna juga boleh melakukan pemindahan e-Baucar kepada kawan dan ahli keluarga. MMspot yakin dengan aplikasi yang baru dilancarkan ini, dapat membantu pengguna mengendali baki mata ganjaran mereka yang terbiar atau sudah lama tidak digunakan.

MMspot juga membantu mengendali dan menguruskan mata ganjaran bagi salah sebuah
syarikat telekomunikasi terbesar di Malaysia iaitu Mcalls. Pengguna Mcalls boleh
mendapat mata ganjaran sebanyak 7% jika tambah nilai secara sendiri.

MMspot juga ingin mengambil kesempatan ini memperkenalkan platform-platform rakan kongsi sedia ada di aplikasi mereka :

● Platform Beli-Belah Atas Talian – Mbooster e-Baucar (eVM)
● Hiburan & Konsert – MacpiePro e-Baucar (eVP)
● Platform Makanan & Minuman – JioBuddy e-Baucar (eVJ)
● Hartanah – Ridgez e-Baucar (eVR)
● Pendidikan – Evetag e-Baucar (eVE)
● Platform Beli-Belah Di Luar Talian – JioJioGo e-Baucar (eVV)
● Automotif – VeTag e-Baucar (VCV)
● Pelancongan – GoTogether e-Baucar (eVT)

Nampak lebih mudah dengan aplikasi terbaru ni kan? Tunggu apa lagi muat turun aplikasi ini di telefon pintar anda. Untuk maklumat lanjut, anda boleh layari mmspot.com.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kini Dibuka! GSC Perkenal ‘Screen X’ Pertama Di Malaysia

Sebelum ini, menonton filem di pawagam yang mempunyai kelebihan 3D, IMAX, D-BOX dan 4D ternyata memberi satu pengalaman menonton yang cukup mengagumkan! Namun pernah tak anda terbayang untuk menonton filem di sebuah pawagam yang dikelilingi dengan skrin gergasi?

Kini, pihak Golden Screen Cinemas telah merealisasikan impian anda kerana buat pertama kalinya di Malaysia, GSC telah memperkenalkan Screen X di pawagam mereka yang terletak di GSC One Utama.

Menerusi carian kami, dikatakan Screen X akan menggunakan 5 projektor untuk dipancarkan ke skrin layar termasuk di kedua-dua belah ‘dinding’ pawagam. Dengan pancaran tersebut, penonton sekaligus berpeluang untuk menonton filem kegemaran mereka secara 270 darjah yang jauh lebih puas!

Bagi memperkenalkan Skrin X ini kepada penonton, GSC akan membuat ‘Special Screen X ReRun” dengan menayangkan semula beberapa filem blockbuster sebelum ini dengan harga RM18 seorang. Filem-filem yang akan ditayangkan adalah

Namun perlu diingatkan, tayangan ini filem ini adalah berjadual bermula pada 5 Ogos sehingga 4 September 2019.

Dengan pengenalan skrin seperti ini, sudah pasti filem-filem aksi akan lebih menarik untuk ditonton.


[VIDEO] Tak Senonoh! 7 Aksi Panas Penyanyi Hollywood Di Atas Pentas

Sebagai artis popular dan terkenal di seluruh dunia, berpenampilan menawan menjadi salah satu kemestian, lagi-lagi dihadapan peminat. Selalunya peminat akan memperhatikan berbagai hal, termasuk aksi hingga pakaian yang dikenakan oleh artis kesayangan mereka saat berada di atas pentas.

Oleh kerana itu, kebanyakkan artis-artis ternama ini akan bermati-matian tampil hebat agar terlihat sempurna.

Akibat terlalu melebih-lebih, ternyata ada di antara mereka yang melakukan hal-hal gila di atas pentas. Malah membuatkan ramai peminat terkejut melihat aksi mereka.

Jom lihat siapa saja artis luar negara yang buat hal gila dan tak senonoh di atas pentas?

Madonna dan Britney Spears terus menjadi buat mulut dengan aksi mereka di MTV Music Awards 2003. Saat tampil, menyanyikan lagu “Hollywood” bersama Britney Spears dan Christina Aguilera, Madonna mengejutkan penonton dengan aksi liarnya.

Ketika dia beraksi, secara tiba-tiba Madonna mencium bibir Britney Spears. Penonton yang memenuhi acara siaran langsung itu terus tergamam dan isu sensasi ini berlarutan sehingga mendapat liputan dari pihak media

Penampilan Miley Cyrus di MTV VMA Awards 2013 membuat semua orang terkejut. Ini kerana, Miley tiba-tiba melakukan aksi menghairahkan saat menyanyi dengan Robin Thicke.

Malah, Miley Cyrus melakukan tarian yang agak liar saat beraksi di pentas MTV Music Awards 2013. Saat berduet, dia sesekali menggeselkan punggungnya ke alat sulit Robin Thicke. Tak senonoh betul!

Lebih memalukan, ketika itu aktor Will Smith hadir bersama Jada Pinket Smith, isteri, dan dua anaknya Willow dan Jaden. Dapat lihat wajah mereka agak terkejut melihat aksi pentas Miley Cyrus.

Meghan Trainor dan Charlie Puth berjaya mencetuskan kontroversi di pentas  American Music Awards (AMA) 2015. Manakan tidak, Charlie Puth secara tiba-tiba  mencium Meghan Trainor di atas pentas sebelum kedua-duanya tampil duet menyanyikan lagu “Marvin Gaye”.

Kejadian ciuman tersebut bermula ketika Meghan Trainor memanggil Charlie Puth selepas dia menyanyikan single “Like I’m Gonna Lose You”. Secara tiba-tiba, keduanya berciuman di depan para hadirin.

Tak hanya itu, dua penyanyi tersebut beraksi panas seperti tak mempedulikan penampilannya di atas pentas AMA 2015. Kejadian ini terus hangat diperkatakan di media sosial.

Pada 2015, Madonna telah mencetuskan kontroversi di pentas  Festival Coachella 2015. Secara tiba-tiba, Madonna terus datang ke arah Drake yang sedang duduk di atas pentas menunggu giliran bernyanyi.

Kemudian penyanyi pop ternama dunia ini mencium bibir Drake malah ciuman Madonna dan Drake selama beberapa saat tersebut juga membuat penonton bersorak terkejut.

Melihat aksi panas Madonna dan Drake, banyak yang mengatakan hal itu sudah dirancang sebelumnya. Namun, Drake menyangkalnya dan dia mendedahkan bahawa pada awal rancangan Madonna akan menari dan mengelilinginya saat dia duduk di kerusi.

Pada MTV Video Music Awards 2016, penyanyi, Halsey, melakukan aksi mengejutkan. Aksi penyayi “Closer” ini dilakukan bersama kumpulan EDM, The Chainsmokers.

Halsey dan anggota The Chainsmokers, Drew Taggart, berlagak mesra di atas pentas. Bahkan kedua-duanya hampir berciuman, sambil menyanyikan lagu itu.

Tak lama selepas itu, aksi pelukkan pun juga dilakukan pasangan ini. Seolah tengah dimabuk asmara, Drew Taggart memeluk mesra Halsey.

Selepas tampil di acara MTV Video Music Awards 2016, Halsey terus jadi perbincangan kerana penampilannya yang mencuri perhatian penonton.

Kali ini bukan dari sesama artis. Penyanyi yang pernah berduet dengan Yuna ini telah mencetuskan kontroversi dalam konsernya bertajuk OMG Tour saat. Dia mengundang salah satu penonton wanita ke atas pentas dan kemudian mengajak wanita tersebut untuk berbaring di atas sofa.

Saat berbaring, mantan juri The Voice Amerika tersebut mendekatinya dan melakukan gerakan-gerakan menghairahkan.

Tak menghairankan jika melihat Lady Gaga di dalam senarai ini. Namun apa yang ditampilkannya bersama R. Kelly di SNL membuat penonton sedikit terkejut. Gaga berbaring dan seketika R. Kelly menindihnya dan memperlihatkan seperti adegan intim.

Aksi ini berlarutan dan kedua-duanya  makin menjadi-jadi saat penyanyi yang dijuluki Mother Monster ini membiarkan R. Kelly memegang tubuhnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tahniah! Nas Adila Selamat Lahirkan Anak Kedua

Terbaharu mengenai bintang Akademi Fantasia musim ketujuh (AF7), Nas Adila. Penyanyi ini telah selamat melahirkan neorang bayi lelaki seberat 3.3 kilogram pada awal pagi tadi di Hospital Selayang.

Khabar gembira itu telah dikongsi sendiri oleh Nas menerusi laman Instagram nya. Dalam perkongsiannya itu, Nas berasa begitu bersyukur kerana dipermudahkan urusan bersalin cahaya mata keduanya.

A post shared by Nas Adila~Singer/Actress/Zumba (@nas_adila)

Malah dia turut mengucapkan terima kasih atas titipan doa daripada peminat dan kenalan yang mendoakannya sebelum ini.

“Allah permudahkan sangat-sangat kelahiran putera kedua saya dan suami. Terima kasih banyak atas doa kalian,”

Sementara itu, suami kepada Nas iaitu Aliff Razali juga telah berkongsi pengalaman menyaksikan kelahiran anak keduanya di hospital Sentul. Menurut Aliff yang juga bekas peserta AF6 itu,dia berasa terharu kerana urusan bersalin isterinya itu dipermudahkan walaupun pada mulanya dia agak risau apabila isterinya mahu menaiki tangga bangunan setinggi 13 tingkat. Jelasnya lagi, ketika itu Nas sedang mengalami kontraksidan ingin menaiki tangga tanpa menggunakan lif.

“Aku seram. Dahlah tengah kontraksi 10 minit sekali, wife aku cakap tak ada apa-apa, 13 tingkat je…

Rata-rata peminat dan kenalaan turut membanjiri ruangan komen pasangan selebriti ini dengan ucapan tahniah.

Nas dan Aliff telah mendirikan rumahtangga pada Disember 2015 dan hasil perkahwinan mereka dikurniakan seorang anak lelaki, Muhammad Rizqi Ikhram yang kini berusia tiga tahun.


7 Artis Popular Malaysia Ini Jalani Ibadah Haji 2019, Penuh Harapan & Doa

Tahun ini beberapa artis Malaysia telah mendapat kesempatan untuk melakukan ibadah haji. Menerusi Instagram, selebriti tersebut berkongsi pengalaman sebelum berangkat ke Tanah Suci.

Ada yang pergi bersama dengan suami dan keluarga, namun ada juga yang melaksanakan salah satu rukun Islam tersebut secara berseorangan. Berikut beberapa selebriti yang berkesempatan menunaikan ibadah haji tahun ini.

Pengacara Neelofa mengumumkan bakal mengerjakan umrah buat kali kedua pada tahun ini. Neelofa akui beliau mempunyai niat untuk berdoa agar cepat bertemu jodoh ketika berada di Mekah nanti kerana ia adalah peluang keemasan untuk memohon apa sahaja di depan Kaabah nanti. Haji kedua ini nanti turut disertai dua orang adik lelaki dan ibunya.

Pelakon dan penyanyi popular Erra Fazira buat pertama kalinya dia akan mengerjakan haji di Mekah pada tahun ini secara solo atau berseorangan tanpa mahram. Memetik dari laporan Harian Metro, Erra berkata dia membuat persiapan dengan melantik seorang Ustaz untuk memberikan tunjuk ajar dan berkongsi gambaran mengenai selok-belok ibadah haji.

A post shared by Nur Shahida Mohd Rashid (@shahidadherbs)

Datin Seri Shahida, isteri kepada usahawan kosmetik, Dato’ Seri Aliff Syukri, antara yang terpilih untuk dijemput menjadi tetamu Allah pada tahun ini.

Meskipun sedang hamil, Shahida tetap nekad terus menyahut panggilan Allah bagi menunaikan rukun Islam yang kelima itu.

Menerusi kapsyen yang ditulis, Shahida menzahirkan rasa syukur diberi peluang kali kedua menunaikan haji dan walaupun keputusan agak berat kerana sedang hamil, dia berterima kasih kepada suami yang tetap memberi keizinan.

“Alhamdulillah ….tahun ni rezeki saya dijemput lagi mengerjakan haji menjadi tetamu Allah di Bumi Mekah…..tidak keseorangan bersama anak saya yg masih di alam rahim❤.yg temankan saya sepanjang berada di sana”

Penyanyi veteran yang popular dengan lagu Lamunan Terhenti, Aris Ariwatan menunaikan ibadat haji bersama isteri pertama, Maria M Nur pada tahun ini. Memetik dari BH Online,  Aris mengharapkan doa dari peminatnya supaya perjalanan ibadat haji dengan isteri berjalan lancar tanpa sebarang masalah.

A post shared by Ashraf Muslim (@ashrafmuslim)

Ashraf atau nama sebenarnya Mohd. Ashraf Muslim, berangkat ke Tanah Suci Mekah pada 2 Ogos yang lalu  berseorangan tanpa ditemani mana-mana ahli keluarganya. Menerusi salah satu posting nya di Instagram, Lebih Ashraf turut memberi pesanan kepada kedua-dua isterinya, Dayana dan Sakinah serta empat orang anaknya agar jangan bimbang dan bersedih dengan pemergiannya ke Mekah.

Siapa sangka pada usianya yang masih muda, penyanyi jelita  Wany Hasrita juga akan berangkat ke Tanah Suci bagi menunaikan rukun Islam kelima. Memetik dari Utusan Online, Wani mendapat peluang berharga ini dari jemputan istimewa oleh kerajaan Arab Saudi sendiri.

A post shared by اميرا عثمن (@amiraaothman)

Penyanyi dan kini berjinak-jinak dalam dunia lakonan, Amira Othman juga akan berangkat ke Tanah Suci bersama Wany Hasrita untuk mengerjakan haji.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Big Stage 2019: Peminat Kecewa Dalia Farhana Tidak Tersenarai

Semalam,seramai penuh 12 orang penyanyi muda yang akan berentap dalam program realiti nyanyian Big Stage musim kedua telah pun diumumkan dengan menyaksikan enam bintang lelaki dan enam bintang perempuan.

Lebih mengejutkan, musim kali ini menyaksikan peserta daripada negara lain iaitu dari Brunei, Korea, Thailand dan juga Indonesia. Manakala selebihnya adalah penyanyi muda tempatan. Berikut adalah senarai penuh bagi peserta Big Stage 2019 :

1. Santesh
2. Sheryl Shazwanie
3. Aziz Harun (Brunei)
4. Syada Amzah
5. Adzrin
6. Chaleeda Gilbert (Thailand)
7. Kucaimars
8. Dinda Permata (Indonesia)
9. Irfan Haris
10. Nita (I Am Neeta)
11. Fieya Julia
12. Jang Hanbyul (Korea)

Big Stage 2019 masih mengekalkan Alif Satar dan Sherry Alhadad sebagai pengacara nya manakala ‘kerusi’ juri tetap juga mengekalkan Datuk Seri Siti Nurhaliza sebagai salah seorang juri. Bagaimanapun tempat seorang lagi juri sebelum ini, Faizal Tahir akan digantikan dengan dua penyanyi terkenal Indonesia yang akan saling bergilir iaitu Judika dan Cakra Khan.

Dalam perkembangan lain, sebaik sahaja diumumkan senarai peserta Big Stage bagi musim kali ini, tinjauan kami di laman Twitter mendapati terdapat sesetengah netizen yang berasa kecewa kerana bintang YouTube yang semakin meningkat naik, Dalia Farhana tidak tersenarai.

Malah kami di murai.my turut membuat survey mengenai peserta-peserta pilihan mereka untuk Big Stage 2019 tidak terkecuali bagi penyanyi ini.

Buat anda yang tidak tahu, Dalia mula dikenali peminat apabila sering kali membuat ‘cover’ lagu-lagu hits terkini serta turut berkesempatan untuk berduet bersama beberapa penyanyi tanah air termasuklah bintang Big Stage 2019 seperti Kucaimars, Syada Amzah dan Sheryl Shazwanie.

Juga berbakat dalam bermain alat muzik, Dalia kini tampil dengan sebuah single di dalam Bahasa Inggeris berjudul Take Care You.

Big Stage musim kedua akan mula ditayangkan mulai 18 Ogos 2019, setiap Ahad jam 9 malam di Astro Ria (104) dan Ria HD (123).


Tergendala Dua Hari! Neelofa Bersyukur Urusan VISA Ke Mekah Selesai

Disebalik perasaan teruja ingin menunaikan ibadah haji, selebriti terkenal tanah air Neelofa telah berkongsi sedikit kisah duka yang mana perjalanannya ke Jeddah sedikit tergendala.

Kongsi Neelofa, dia dan bersama jemaah lain mempunyai masalah VISA sehingga perjalanannya ke Jeddah tergendala selama dua hari. Walaubagaimanapun, menurut pengacara MeleTOP ini dia bersyukur kerana masalah tersebut telah dapat diselesaikan dan rombongan haji itu dijangka akan berangkat ke kota suci Mekah hari ini.

“Mungkin ramai yang belum tahu yang saya dan ramai jemaah lain tak dapat berangkat ke Jeddah dua malam lepas atas masalah visa.

“Alhamdulillah setelah hampir dua hari, akhirnya masalah visa diselesaikan dan Insya-Allah akan ke Makkah esok,”

Jelas Neelofa lagi, masalah itu dapat diselesaikan atas bantuan ramai pihak yang telah membantunya. Bagaimanapun Neelofa tidak mendldahkan nama-nama mereka kerana terdapat ramai pihak yang sudi menghulurkan bantuan.

“Ramai yang sudi membantu dan selesaikan dengan penuh ikhlas. Tak pasti jika tuan-tuan badan bagi keizinan untuk saya sebut satu persatu, dengan bantuan mereka Allah permudahkan untuk saya menjadi tetamu-Nya sekali lagi,”

Selain Neelofa, selebriti lain yang akan turut mengerjakan haji adalah Erra Fazira, Datin Seri Nur Shahida dan ramai lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.